Nova inicijativa za Zapadni Balkan? - Vijesti.me\nAutor je od 1982. do 1992. bio ministar u vladi njemačkog kancelara Helmuta Kola, ali je iz protesta prema uzdržanosti njemačke vlade tokom rata u BiH podnio ostavku; deset godina bio je međunarodni medijator za BiH, a od 2006. do 2007. obavljao je funkciju Visokog predstavnika u BiH\nNova inicijativa za Zapadni Balkan?\nSAD su sada preuzele inicijativu i učinile prvi korak kako bi razdrmale EU koja je zaposlena sopstvenim problemima, kako bi zemlje Z. Balkana ponovo dovele za pregovarački sto i kako bi ih podstakle da riješe nesuglasice koje postoje već skoro 20 godina Edit\n948 pregleda 2 komentar(a)\nSa foruma (Foto: Betaphoto)\n11. septembar 2019, 08:40\nNa konferenciji Bledski strateški forum u Sloveniji govorilo se između ostalog i o pitanjima integracije zemalja Zapadnog Balkana u EU. Ministri spoljnih poslova tih zemalja tamo su bili prisutni. No, upadljivo je malo bilo ministara spoljnih poslova EU.\nGost koji je svakako privukao najveću pažnju bio je Amerikanac Metju Palmer na svojoj funkciji kao novoimenovani specijalni izaslanik za Z. Balkan.\nSAD su sada preuzele inicijativu i učinile prvi korak kako bi razdrmale EU koja je zaposlena sopstvenim problemima, kako bi zemlje Z. Balkana ponovo dovele za pregovarački sto i kako bi ih podstakle da riješe nesuglasice koje postoje već skoro 20 godina.\nZapravo je bio zadatak EU da energično radi na problemima regiona i evropskoj integraciji tih zemalja. Tokom 90-ih godina, kada su BiH, a kasnije i Kosovo bile umiješane u užasne ratove, inicijativa SAD bila je ta koja je stvari na Balkanu izvela na pravi put.\nPrema našim iskustvima, ipak su samo ona rješenja koja usaglašavaju Amerika i Evropa uspješna i trajna. Sve dosadašnje akcije Brisela bile su previše mlitave i nisu zaista vodile ka cilju. Zato bi trebalo biti zahvalan na inicijativi SAD, iako se to nekim Evropljanima sigurno ne dopada.\nJedan dobar poznavalac regiona, profesor Danijel Server, rekao je da predsjednik SAD D. Tramp pred predsjedničke izbore sljedeće godine hoće da uknjiži još jedan uspjeh - u vezi sa zastojem u situaciji između Srbije i Kosova. Smatra se i da SAD ne smiju da region tek tako prepuste ruskom uticaju, jer on je ionako postao vrlo jak.\nSvi su složni da je fokus M. Palmera na Kosovu. Diskusija o opasnoj „razmjeni teritorije“ između Kosova i Srbije, sa katastrofalnim posljedicama po BiH i druge zemlje regiona, poslije berlinske konferencije o Z. Balkanu krajem aprila uklonjena je sa dnevnog reda.\nJa sam odavno energično upozoravao na opasnost od novog povlačenja granica prema etničkim mjerilima. Nadam se da je sada jasno da se međunarodna zajednica na toj čvrstoj poziciji slaže sa mirovnim ugovorima. Palmer se o tome još nije decidirano izjasnio. No, i pored toga, ima poruku da SAD na Balkanu ne žele da vide monoetničke, već „građanske“ države. To se slaže sa evropskom linijom i Njemačkom.\nZar EU sada ne bi trebalo da preuzme inicijativu i imenuje specijalnog opunomoćenika upravo za razgovore između Prištine i Beograda, opunomoćenika koji bi bio nadležan i za region Z. Balkana? To bi bilo dosljedno. Zar nije vrijeme da se srpskoj manjini koja živi na Kosovu da sopstveni glas, a ne samo da se čeka da Beograd bude jedini koji za te Srbe vodi riječ?\nPredsjednik Srbije A. Vučić se upravo sreo sa senatorima SAD Ronom Džonsonom i Krisom Marfijem. Republikanac Džonson je ekspert za bezbjednosna pitanja u državi i inostranstvu - i to je dobar signal. Tu bi EU trebalo da što prije počne da sarađuje sa SAD kako bi unijela svoju evropsku perspektivu.\nMora se postaviti i pitanje nije li BiH, koja je doživjela najužasniji etnički rat, već godinama talac balkanskih sukoba. Tu je odavno trebalo jasno staviti do znanja da ambicija M. Dodika da otcijepi Republiku Srpsku od BiH vodi u pogrešnom smjeru i da bi uništila državu BiH. Pošto Evropa očito nije u stanju da tu izgovori otvorenu i jasnu riječ, SAD bi trebalo da se pobrinu za jasnoću.\nZbog istorijskih procesa, pregovori se ne mogu tek tako prepustiti samo ranijim neprijateljima Srbiji i BiH. Politika Republike Srpske podriva jedinstvo BiH. Tome se mora jasno stati na put - posebno što to direktno protivrječi Dejtonskom sporazumu o kojem je pregovarala Amerika. Ostaje nada da su SAD i Evropa sakupile dovoljno istorijskog iskustva da prepoznaju važnost i da sada, sa novom inicjativom M. Palmera i u Evropi poslije imenovanja novog sastava Evropske komisije izađu jedno drugom u susret i složno porade.


Back PRIVREDA INSTITUCIJE Zeleno svetlo za 88. Međunarodni poljoprivredni sajam u Novom Sadu\nutorak, 27 jul 2021 08:37\nPoslednje u tzv. „prvom delu“ bilo je ocenjivanje kvaliteta vina i jakih alkoholnih pića. Najboljima u te dve robne grupe, su uručena priznanja u Kongresnom centru „Master”. Zvanje apsolutnog pobednika u konkurenciji vina osvojila je podgorička Vinarija Radević Estate Wines i ponela Veliki šampionski pehar Novosadskog sajma za vrlo visok kvalitet izuzetno širokog asortimana ocenjenih likerskih, belih, roze i crvenih vina. Istim priznanjem za sjajne rezultate u obe kategorije - za standardno visok kvalitet vina, kao i širokog asortimana jakih alkoholnih pića, nagrađena su Patrijaršijska dobra u Beogradu. Veliki šampionski pehar i zvanje apsolutnog šampiona u kategoriji jakih alkoholnih pića pripali su Slobodanu Seniću iz Viševca, za najviši kvalitet izuzetno velikog broja uzoraka voćnih rakija.\nPehar Novosadskog sajma ponela je Vinarija Komazec u Inđiji za vina, a podgorička Vinarija Rogošić za visok kvalitet ocenjenih uzoraka vina, kao i za ocenjenu lozovu rakiju. Istim priznanjem nagrađena je i Vinica Brkić, Velika Hoča, Kosovo i Metohija kako za izuzetno kvalitetne domaće lozove rakije, tako i za kvalitet ocenjenih vina. Destileriji Đurađ u Ravnom Selu Pehar Novosadskog sajma je pripao za širok asortiman voćnih rakija, kao i program vrlo kvalitetnih likera. Povelje, plakete i medalje uručene su i ostalim učesnicima ocenjivanja kvaliteta.\nVest da je Novosadski sajam dobio dozvolu Kriznog štaba Vlade Republike Srbije za\norganizaciju priredbi, u terminu od 18. do 24. septembra, kada će biti održan 88. Međunarodni poljoprivredni sajam, kao i 53. Međunarodni sajam lova i ribolova i Sajam ekologije, obradovala je i organizatore, ali i brojne izlagače i posetiioce ove kultne manifestacije. Ipak, on će biti malo drugačiji od ranijih, pošto je predviđena primena mera prevencije što znači da će uslovi za izlagače i posetioce biti - digitalni zeleni sertifikat (potvrda o vakcinaciji ili preležanom KOVID-u 19), negativan brzi antigenski ili PCR test.\nMeđunarodni poljoprivredni sajam je ključni događaj u oblasti agrobiznisa u ovom\ndelu Evrope i mesto na kojem Ministarstvo poljoprivrede, šumarstva i vodoprivrede i sve\nrelevantne pokrajinske i institucije Grada Novog Sada predstavljaju subvencije za\npoljoprivrednu proizvodnju, a izlagači najnovija dostignuća u agraru, proizvode i\niskustva. Pored brojnih domaćih izlagača, dolazak su najavile i firme iz Češke koja je\nZemlja partner, Italije, Španije, Belorusije, Poljske, Holandije, Turske kao i zemalja u


Radenović: "Izaći ćemo jači iz ovog poraza" - Sportske.net\nVicešampion Srbije nije uspeo da se plasira u finale Evrokupa, pošto je u revanš susretu sa Uniksom iz Kazanja prtrpeo poraz od 17 poena razlike.\nTrijumf iz Beograda 63:52 tako je pao u vodu a Ivan Radenović veruje da je problem bio taj što su crveno-beli prestali da igraju po zacrtanom planu krajem druge četvrtine.\n"Ušli smo u revanš sa željom da dobijemo utakmicu, baš kao u Beogradu. Nažalost, pridržavali smo se svoje filozofije igre samo do tokom prve dve četvrtine. Uniks je odigrao jako dobro i zbog toga je prvi stigao do cilja. Protiv ovakvih ekipa morate da igrate svih 40 minuta, ne samo 20" rekao je Radenović.\nKrilni centar Crvene zvezde Telekom povredio se već tokom prve četvrtine ali je stisnuo zube i završio utakmicu. Posle istorijskog plasmana u polufinale Evrokupa i poraza od Uniksa čestitao je saigračima na borbi i poručio da će Zvezda izaći jača iz duela u Kazanju.\n"Za nas je veliki uspeh to što smo stigli do ove faze takmičenja i što smo uopšte imali priliku da se borimo za plasman u finale. Pred nama je još mnogo važnih utakmica i ciljeva koje smo pred sebe postavili i koje moramo da ostvarimo posle ove utakmice" kazao je Radenović i dodao,\n"Čestitam saigračima na dosadašnjim rezultatim i siguran sam da ćemo izaći jači i bolji iz ovog poraza" završio je Radenović.\nZvezda do kraja sezone nastavlja da se bori za trofeje u ABA ligi i domaćem šampionatu a eventualni plasman u finale Regionalnog košarkaškog šampionata obezbedio bi joj plasman u grupnu fazu EL drugu godinu za redom.


PRODUŽEN PRITVOR vozaču sa Karaburme, koji je pokosio decu na pešačkom! | Red Portal\nPRODUŽEN PRITVOR vozaču sa Karaburme, koji je pokosio decu na pešačkom!\nIzvor: Novosti, Foto: Telegraf.rs/Telegraf.rs\nNakon nesreće napustio lice mesta\nPrvi osnovni sud u Beogradu produžio je za još 30 dana pritvor Lazaru Galiću (38), koji je, kako se sumnja, 18. jula uveče na Karaburmi svojim automobilom udario dvoje dece od pet i devet godina na pešačkom prelazu, pa pobegao.\nPREMINUO DEČAK sa Karaburme posle udara auta\nViše puta je bio osuđivan, i to dva puta zbog izvršenja saobraćajnih krivičnih dela, kako pišu Novosti.\nPOTVRĐENA DOŽIVOTNA KAZNA DABOVIĆU: Prerezao grkljan bivšoj devojci\nVozaču sa Karaburme koji je usmrtio dečaka ODREĐEN PRITVOR!\nKrivična prijava za vozača skutera koji je pokosio 2 ljudi 🤨\nMirko Šijan se posvađao sa GOCOM: Neće mi Ražnatovići određivati kako da slavim 😏\nGORI KAMION NA PUTU: Obustavljen saobraćaj\nAutomobilom ULETEO u kafić, sedmoro povređenih


Saudijska Arabija započela vazdušne udare na Hute u Jemenu, traži vanrednu sednicu SB UN - 26.03.2022, Sputnik Srbija\nSaudijska Arabija započela vazdušne udare na Hute u Jemenu, traži vanrednu sednicu SB UN\nKoalicija predvođena Saudijskom Arabijom započela je danas sa vazdušnim napadima na jemenski glavni grad Sanu i lučki grad Al-Hudaid, s namerom da zaustavi... 26.03.2022, Sputnik Srbija\nPokret Huti, povezan sa Iranom, kontroliše veći deo severnog Jemena, uključujući i glavni grad Sanu, a koalicija tvrdi da vojnom akcijom želi da „zaštiti globalne izvore energije“, prenosi Rojters.Koalicija je ranije saopštila da je presrela i uništila dva drona iznad Jemena, koji su bili lansirani prema saudijskim naftnim postrojenjima u Al-Hudaidu na Crvenom moru i pozvala je civile da ne borave u blizini bilo kog naftnog nalazišta ili postrojenja u tom gradu.Koalicija je saopštila da će tokom svoje operacije poštedeti civilne lokacije i izbeći kolateralnu štetu na naftnim objektima.Lokalna televizija povezana sa Hutima izvestila je da su ratni avioni koalicije pokrenuli napade na grad Al-Hudaid i da oni još uvek traju, dok su stanovnici rekli za Rojters da su vazdušni udari u blizini luke.Objavljeno je i da su napadnuti luka Salif, elektroenergetska korporacija, kao i naftna postrojenja u Al-Hudaidu.Stanovnici glavnog jemenskog grada Sane saopštili su su Rojtersu da je bombardovana upravna zgrada naftne kompanije „Safer“ na jugu grada, preneo je Tanjug.Saudijska Arabija traži vanrednu sednicu SB UNSaudijska Arabija traži održavanje vanredne sednice Saveta bezbednosti UN, kako bi se osudili napadi jemenskog oružanog pokreta Huti.„Zadržavamo pravo da preduzmemo sve mere za odbranu naše teritorije i pozivamo Savet bezbednosti UN da sazove sastanak kako bi osudio napade“, precizirano je u dokumentu.\nsvet – politika, jemen, saudijska arabija\n07:18 26.03.2022 (Osveženo: 07:27 26.03.2022)\n© AP Photo / Hassan AmmarBombardovanje Džede\nKoalicija predvođena Saudijskom Arabijom započela je danas sa vazdušnim napadima na jemenski glavni grad Sanu i lučki grad Al-Hudaid, s namerom da zaustavi napade na svoja naftna postrojenja koje su pokrenuli pobunjenički Huti, izvestili su saudijski mediji.\nPokret Huti, povezan sa Iranom, kontroliše veći deo severnog Jemena, uključujući i glavni grad Sanu, a koalicija tvrdi da vojnom akcijom želi da „zaštiti globalne izvore energije“, prenosi Rojters.\nKoalicija je ranije saopštila da je presrela i uništila dva drona iznad Jemena, koji su bili lansirani prema saudijskim naftnim postrojenjima u Al-Hudaidu na Crvenom moru i pozvala je civile da ne borave u blizini bilo kog naftnog nalazišta ili postrojenja u tom gradu.\nHuti su u petak objavili da su započeli napade na saudijske energetske objekte, a koalicija predvođena Saudijskom Arabijom navela je da je pogođeno postrojenje za distribuciju rafinerije nafte „Aramko“ u Džedi, gde je došlo do požara na dva rezervoara, ali bez žrtava.\nKoalicija je saopštila da će tokom svoje operacije poštedeti civilne lokacije i izbeći kolateralnu štetu na naftnim objektima.\nLokalna televizija povezana sa Hutima izvestila je da su ratni avioni koalicije pokrenuli napade na grad Al-Hudaid i da oni još uvek traju, dok su stanovnici rekli za Rojters da su vazdušni udari u blizini luke.\nObjavljeno je i da su napadnuti luka Salif, elektroenergetska korporacija, kao i naftna postrojenja u Al-Hudaidu.\nStanovnici glavnog jemenskog grada Sane saopštili su su Rojtersu da je bombardovana upravna zgrada naftne kompanije „Safer“ na jugu grada, preneo je Tanjug.\nSaudijska Arabija traži vanrednu sednicu SB UN\nSaudijska Arabija traži održavanje vanredne sednice Saveta bezbednosti UN, kako bi se osudili napadi jemenskog oružanog pokreta Huti.\n„U svojoj poruci Savetu, misija Saudijske Arabije pri UN ukazuje na činjenicu da napade na Kraljevinu izvode Huti uz podršku Irana“, navodi se u saopštenju.\n„Zadržavamo pravo da preduzmemo sve mere za odbranu naše teritorije i pozivamo Savet bezbednosti UN da sazove sastanak kako bi osudio napade“, precizirano je u dokumentu.\nŠiroka operacija duboko u Arabiji: Huti raketirali skladište goriva u Džedi /video/\n25 Mart, 20:04


Narodna stranka: Vlada odgovorna za ubijanje reke Pek – NovostiDana.rs\nNarodna stranka: Vlada odgovorna za ubijanje reke Pek\nNarodna stranka saopštila je danas da je „Vlada Srbije direktno odgovorna za ekološku katastrofu nesagledivih razmera i trajno ugrožavanje živog sveta u reci Pek“, jer je kineskoj kompaniji „Zidjin“, koja je kupila rudnik u Boru, ugovorom dozvolila ispuštanje otpadnih voda u reku.\n„Nefiltrirana industrijska otpadna voda direktno je ispuštena u Pek iz rudnika bakra u Majdanpeku, koji je u sklopu Rudarsko-topioničarskog basena Bor. Pek, koji je bio medju najčistijim pritokama Dunava, više nije izvor pijaće vode, a gradjanima Kučeva je preporučeno da vodu iz reke ne koriste za navodnjavanje useva i napajanje stoke niti da jedu ribu iz nje“, navodi se u saopštenju Odbora Narodne stranke za zaštitu životne sredine.\nU saopštenju se ističe da su u Peku, prema analizama požarevačkog Zavoda za zaštitu javnog zdravlja, višestruko povećane vrednosti teških metala, prvenstveno bakra, mangana, gvoždja i sulfata, a da je Ministarstvo zaštite životne sredine „gotovo nemo pred katastrofom“ koja ugrožava i gradjane Majdanpeka, Kučeva, Kladova i okolnih sela.\n„Potpuno je jasno zašto ne reaguju Vlada Srbije je ugovorom dozvolila ispuštanje otpadnih voda u reku Pek, a ministarstvo je 14. septembra 2020. godine donelo rešenje da ‘Zidjin’ nema obavezu da izradi studiju o proceni uticaja na životnu sredinu za povećanje flotacije rudnika bakra Majdanpek“, navodi se u saopštenju.\nNarodna stranka je podsetila da „Zidjin“ planira povećanje kapaciteta flotacije rudnika Majdanpek sa šest miliona tona na 11 miliona tona godišnje, što će „dodatno devastirati životnu sredinu Majdanpeka i ozbiljno ugroziti javno zdravlje“.\n„Flotacijom se odvajaju korisni od nekorisnih sastojaka mineralnih sirovina, te kao krajnji proizvod prerade rude bakra nastaje takozvana flotacijska jalovina, koja ostvaruje potencijalno najviše negativnih uticaja na životnu sredinu“, navodi se u saopštenju.\nNarodna stranka navodi da se resorno ministarstvo tek 10. marta ove godine, „sa velikim i krajnje neozbiljnim zakašnjenjem“, oglasilo donošenjem Rešenja o odredjivanju obima i sadržaja studije o proceni uticaja na životnu sredinu u vezi sa projektom povećanja kapaciteta flotacije rudnika.\n„Glavni saučesnik je upravo Ministarstvo zaštite životne sredine, jer je ovu katastrofu moglo mnogo ranije da spreči. Umesto zaštite interesa sopstvenih gradjana, državni organi ponovo staju u odbranu interesa stranih investitora“, navela je Narodna stranka.\nOdbor Narodne stranke za zaštitu životne sredine navodi i da je „nedopustivo svesno dozvoljavanje uništavanja izvora vode za piće“, kao i da je „nedopustivo proglasiti reku Pek zamućenom, umesto ekstremno zagadjenom“, kao što je bila prvobitna reakcija nakon prvih analiza.


Partneri Slavko Ćuruvija fondacije | Slavko Ćuruvija fondacija\nFond braće Rokfeler podržava društvene promene koje doprinose pravednijem i održivom svetu u miru.\nProjekat Back to basics – Parliament as a backbone for the rule of law Slavko Ćuruvija fondacija sprovodi uz podršku Evropske unije.\nProjekat Zaštita prava na slobodu izražavanja u pravosudnom sistemu Srbije Slavko Ćuruvija fondacija sprovodi uz podršku Evropske unije.\nRad Slavko Ćuruvija fondacije podržava i Ambasada Sjedinjenih Američkih Država u Beogradu.\nSlavko Ćuruvija fondaciju podržala je Ambasada Australije u Beogradu.\nProjekat „Javni novac za javni interes“ su sproveli BIRN, NUNS i Slavko Ćuruvija fondacija uz podršku Evropske unije.


Tapaciranje nameštaja, Lok :: Daibau.rs\nTAPACIRANJE NAMEŠTAJA, LOK\nTražim dobrog tapetara: Skupili smo i proverili tapetare, koji rade u mestu Lok i okolini. Pošaljite potražnju i zainteresovani tapetari će vas kontaktirati za pregled, predračun i ponude.\tUgodan tapetar Lok više\nPreduzeće TAPETARIJA MAKI DOO NOVI SAD bavi se izradom novog, tapaciranog i kućnog nameštaja već dugi niz godina. Bavimo se i izradom nameštaja po vašoj meri i vašoj želji kao i kompletnim opr...\nPreduzeće Tapetarija Molnar aktivno je i veoma uspešno posluje od 2003. godine. Mi smo preduzeće koje se dugi niz godina bavi restauracijom Vašeg nameštaja, dajemo mu potpuno novi sjaj , a vršim...\nZadovoljni klijenti nam se obraćaju za tapacirani nameštaj preko 7 godina. ARTIKO BED&SLEEP DOO je porodična firma koja je veoma poznata i sa respektabilnom reputacijom vrlo često angažovana na...


Coaching za roditelje: Psihološko savetovanje roditelja\nHome/Programi/Coaching za roditelje: Psihološko savetovanje roditelja o vaspitanju i razvojnim fazama dece\nUprkos tome što svi vole svoju decu i žele im sve najbolje u životu, nije retko da se iz najveće ljubavi naprave i najveće greške u vaspitanju dece. Poznata je izreka „Put do pakla, popločan je najboljim namerama“, tako roditelji, koliko god obrazovani bili, koliko god voleli svoju decu, moraju da prihvate činjenicu da se roditeljstvo uči!\nZašto je važno da se konsultujete sa stručnjacima u procesu vaspitanja?\nU procesu odrastanja roditelji nailaze na brojne dileme i teškoće sa kojima ne znaju kako da izađu na kraj, počevši od normalnih razvojnih faza, do kriznih situacija koje zahtevaju stručnu pomoć.\nProblemi poput postporođajne depresije, opsesivne vezanosti za majku, usklađivanje ciljeva vaspitanja sa partnerom, napadi besa kod dece, agresivnost, hiperaktivnosti, ljubomore među decom, preterana povučenost, mucanje i psihosomatske tegobe, poremećaj ishrane, problemi u učenju, bubertet… samo su neke od tegoba koje ukazuju da je pomoć potrebna i deci i roditeljima.\nZatim, promena porodične dinamike poput selidbe, promene vrtića/škole, dolazak novog člana porodice, razvoda, gubitka u porodici… zahtevaju posebnu pažnju svih članova porodice i pomoć stručnjaka može da bude jako korisna.\nStručna pomoć podrazumeva savetovanje oko postojećeg problema i rad na promeni odnosa sa detetom, kao i promeni dinamike cele porodice. Samo sveobuhvatan pristup može da dovede do rezultata, pa se zato ne radi samo sa decom, već sa čitavom porodicom.\nCoaching za roditelje traje odprilike od 5 do 10 seansi i pruža roditeljima adekvatna znanja i alate koje mogu da primene u vaspitanju svoje dece.\nZa sve informacije pišite na – eoscentar@gmail.com


Jelena napokon najbolja\nNaslov: Jelena napokon najbolja Ned Avg 03, 2008 1:40 pm\nJankovićeva od idućeg ponedeljka definitivno postaje prva teniserka sveta\nSrpska teniserka Jelena Janković za osam dana postaće vodeća teniserka na WTA listi! Ni kriva ni dužna, ova Beograđanka će, uprkos očajnoj formi u kojoj se nalazi, kao i porazu od Dominike Cibulkove u četvrtfinalu Rodžers kupa u Montrealu, ipak preteći Anu Ivanović i prvi put u svojoj karijeri postati prvi reket planete.\nVeoma složen način bodovanja kako na WTA, tako i na ATP listi često dovodi do ludila obožavaoce „belog sporta“, ali je enigma ko će od ponedeljka zauzeti tron konačno razmršena. Naime, teniski statističar Dejvid Valc juče je i zvanično objavio da će na sledećoj WTA listi, koja će se pojaviti u ponedeljak, Ana Ivanović zadržati čelnu poziciju, ali 11. avgusta na njeno mesto dolazi Jelena Janković, iako nijedna ni druga tokom sledeće nedelje neće nastupati na turnirima.\nMeđutim, Jankovićeva kaže da nije previše opterećena „renkingom“ na listi najboljih teniserki sveta i priznaje da trenutno ne zaslužuje da bude na prvom mestu.\n- Ne razmišljam o vodećoj poziciji na WTA listi i mislim da u ovom momentu ne zaslužujem da se nađem na vrhu. U poslednje vreme igram loše i nikako ne uspevam da ostvarim kontinuitet dobrih igara. Imam problema sa umorom, povredama i osećam se nekako sporo. Takođe, u svojoj karijeri nemam niti jedan osvojen grend slem turnir, pa bi bilo nepravedno da budem najbolja teniserka na svetu - rekla je Jelena, koja će od 11. avgusta preuzeti lidersku poziciju u ženskom teniskom karavanu.\nInače, većina teniskih stručnjaka slaže se da je ženski tenis u vrtoglavom padu nakon odlaska nekadašnje prve teniserke na planeti Žastin Enan. Takođe, prvih sedam najbolje plasiranih teniserki na WTA listi ili neće učestvovati na turniru na Olimpijskim igrama u Pekingu, ili u prestonicu Kine putuju s povredama, pa organizatori strahuju da će predstojeće takmičenje biti jedno od najlošijih u istoriji OI.\nNaslov: Re: Jelena napokon najbolja Ned Avg 03, 2008 7:09 pm\nAko,tako i treba lepo je to kad srpkinje dele prvo i drugo mesto, njih dve ulaze polako ne samo u srpsku nego i u svetsku istoriju tenisa i to ne ulaze nego su vec deo te istorije.


19/10/2020 | 14:21 ⇒ 14:24 | Autor: SRNA\nMinistar rada i boračko-invalidske zaštite Republike Srpske Duško Milunović izjavio je da će biti razmotren zahtjev Republičke organizacije porodica zarobljenih i poginulih braca i nestalih civila za povećanje porodičnih invalidnina od 10 odsto, ali da će budžet biti kreiran na osnovu ekonomskih mogućnosti Srpske.\nNa sastanku predstavnika Republičke organizacije, koju je predvodio predsjednik Veljko Lazić, i ministra Milunovića zaključeno je da je ova organizacija dala najveći doprinos i uložila najviše truda u zapošljavanju i samozapošljavanju djece poginulih boraca i da je ova aktivnost do danas dala dobre rezultate.\nPredstavnici organizacije konstatovali su da se na evidenciji Zavoda za zapošljavanje Srpske trenutno nalazi 1.599 djece poginulih boraca, te zatražili od institucija Srpske da preduzmu potrebne mjere kako bi se proces njihovog zapošljavanja ubrzao, saopšteno je iz resornog ministarstva.\nZaključeno je da će Ministarstvo sačiniti informaciju koja će biti upućena na sjednicu Vlade, a u kojoj će biti naveden broj djece poginulih boraca po lokalnim zajednicama, njihova obrazovna struktura i stručna sprema s ciljem preduzimanja aktivnosti na konačnom rješavanju ovog problema.\nPredstavnici organizacije su naglasili da je prošlo 25 godina od Odbrambeno-otadžbinskog rata i da je obaveza Republike Srpske da se djeci poginulih boraca, koja su završila školovanje, obezbijede radna mjesta.\n- Republička organizacija snažno insistira na nastavku programa stambenog zbrinjavanja porodica poginulih boraca i ratnih vojnih invalida u 2021. godini, te traži da se za ovu namjenu planiraju i obezbijede redovna sredstva u republičkom budžetu, a da se ukoliko to ne bude urađeno, Vlada kreditno zaduži kao što je to učinila za prethodno stambeno zbrinjavanje - navodi se u saopštenju.\nOni smatraju da je potrebno prioritetno isplatiti nepovratna novčana sredstva za sve korisnike koji ispunjavaju uslove, a potom i započeti izgradnju stanova za stambeno nezbrinute.\nMinistarstvo je saglasno da je neophodno nastaviti program stambenog zbrinjavanja, te je istaknuto da je objavljena Izmjena javnog poziva kojim je otvoren dodatni rok za podnošenje zahtjeva za stambeno zbrinjavanje u skladu sa Uredbom o stambenom zbrinjavanju porodica poginulih boraca i ratnih vojnih invalida Odbrambeno-otadžbinskog rata Republike Srpske do 23. oktobra.\nNakon zatvaranja javnog poziva lokalne zajednice će, kao je navedeno, sačiniti liste korisnika i biće vidljivo koliko je sredstava potrebno za ove namjene.\nRat na svjetskom tržištu; Kada će otpočeti vakcinacija u Republici Srpskoj? (VIDEO)\nNova američka administracija: Da li će na udaru biti Srpska? (VIDEO)\n18:58 > Dodik: Ako SDA ovako nastavi, tražićemo referendum o samostalnosti Srpske (VIDEO)\n18:28 > Poništeni izbori u Srebrenici i Doboju; Dodik: Sramotna odluka CIK-a (VIDEO)\n18:13 > Sokolac: Održana konstitutivna sjednica novog saziva Skupštine opštine\n17:39 > Bolnici u Doboju donirana veća količina lične zaštitne opreme (FOTO/VIDEO)


Crnogorski vojnici otputovali u Letoniju | MINA\nNaslovnica Crna Gora Crnogorski vojnici otputovali u Letoniju\nPodgorica, (MINA) – Grupa od osam crnogorskih vojnika upućena je u misiju Pojačano istureno prisustvo (eFP), u Letoniju, saopšteno je iz Ministarstva odbrane.\nNavodi se da su crnogorski vojnici raspoređeni u Izviđački vod slovenačkih Oružanih snaga, i da su sa kolegama iz Slovenija otpotovali u Letoniju.\n“U sklopu grupe, koja broji oko 1,4 hiljada vojnika, su pripadnici oružanih snaga Albanije, Češke Republike, Italije, Poljske, Slovačke, Slovenije i Španije”, kazali su iz Ministarstva odbrane.\n“Crna Gora prisustvom u Letoniji pokazuje težnje da konstantno doprinosi sveukupnim naporima Alijanse u jačanju bezbjednosti njenih građana i teritorije, a u skladu sa Odlukom Savjeta za odbranu i bezbjednost iz jula 2018. godine”, kazali su iz Ministarstva odbrane.\nCrna Gora MINA-CG - 02/12/2021\nPodgorica, (MINA) - Priča o manjinskoj Vladi, koju bi podržala Demokratska partija socijalista (DPS),...\nPodgorica, (MINA) – Sjedinjene Američke Države (SAD) očekuju da će crnogorska vlada ispuniti obećanja...


Još 152 novozaražena i devet preminulih na Kosovu, pooštrene mere protiv epidemije - Društvo - Dnevni list Danas\nPočetna » Društvo » Još 152 novozaražena i devet preminulih na Kosovu, pooštrene mere protiv epidemije\nVlada Kosova je na sinoćnoj elektronskoj sednici usvojila odluku o merama za suzbijanje pandemije covid-19, kojom je obavezala Ministarstvo zdravstva i nadležne zdravstvene institucije da povećaju kapacitete kreveta i odgovarajuće medicinske opreme za lečenje bolesnika inficiranih virusom covid-19.\n0Piše: Beta 06. jula 2020. Izmenjeno: 17.03\nOdluka Vlade Kosova je da se od 6. jula 2020. godine, sa početkom od 21.00 do pet časova, zabrani kretanje ljudima van njihovih domova u opštinama Priština, Uroševac, Prizren i Vučitrn, osim u hitnim zdravstvenim slučajevima.\nRestoranima, kafićima i noćnim klubovima zabranjuje se rad od 21.00 do pet sati na čitavoj teritoriji Kosova.\nJavnim i privatnim institucijama se preporučuje da smanje zdravstvene usluge koje nisu od suštinskog značaja.\nOd svih opština se traži da u potpunosti reaktiviraju svoje lokalne štabove.\nU saopštenju se ističe se da je merama koje je vlada usvojila predviđena reorganizacija klinika, opremanje dodatnih prostorija i postavljanje još kreveta u državnim i privatnim zdravstvenim institucijama.\nOdlučeno je i da se obezbede neophodna budžetska sredstva za nabavku do 100,000 viroloških testova, do 500,000 vakcina za sezonski grip, da se izvrše neophodne narudžbine za eventualnu vakcinu protiv covid-19, u skladu sa protokolima Evropske Komisije i Svetske Zdravstvene Organizacije.\nJuče je izlečeno 28 pacijenata, čime je ukupan broj izlečenih 1.902, dok je 1.531 slučaj aktivan.\nI juče je na prvom mestu po broju zaraženih korona virusom bila opština Priština, sa 57 slučajeva.\nMinistarstvo zdravstva i odgovarajuće zdravstvene institucije su dužne da izrade adekvatnu medijsku strategiju za informisanje gradjana.\nKorona virus, Kosovo i Metohija


Novi standardi za unapređenje kvaliteta obrazovanja\nMinistar prosvete, nauke i tehnološkog razvoja u Vladi Republike Srbije Mladen Šarčević izjavio je, učestvujući na skupu povodom početka rada na razvoju i unapređivanju obrazovnih standarda, da će vrlo brzo morati da se sprovede procedura novog sistemskog zakona obrazovanja, ocenivši da je postojeći potrošen.\nŠarčević je ukazao na to da su standardi, državna matura i platni razredi velike poluge koje treba da promene naše obrazovanje nabolje, i naglasio da srpski obrazovni sistem taj zalet već ima.\nPočinjemo da se bavimo onim što naše obrazovanje očekuje već duže vreme, budući da želimo da ostvarimo bolje rezultate, rekao je ministar, izrazivši pritom zahvalnost Evropskoj uniji na tome što podržava projekte u ovoj oblasti.\nOn je naveo da nastavnici i profesori daju veliki doprinos tome da se standardi podignu kako bi omogućili đacima da lakše i brže uče i da se usmere ka funkcionalnim znanjima.\nPrema njegovim rečima, jedan od novih standarda, projekat državne mature, koji finansira EU sa oko 3,7 miliona evra, zasniva se na unapređenju kvaliteta obrazovanja uvođenjem završnih ispita na kraju srednjeg obrazovanja.\nNa skupu, u organizaciji Zavoda za vrednovanje kvaliteta obrazovanja i vaspitanja i projekata IPA 2015 i IPA 2016, učestvuju nastavnici osnovnih i srednjih škola, kao i univerzitetski profesori.\nNovi standardi su uslov za inoviranje nastavnih programa i metodike nastave, koji zajedno treba da doprinesu većem kvalitetu obrazovanja, što je i strateško opredeljenje Ministarstva prosvete, nauke i tehnološkog razvoja.\nPotreba za novim standardima u odnosu na dosadašnju praksu proistekla je iz prethodnih evaluacija obrazovanja (PISA, OECD studija, eksterna evaluacija škola i drugo).\nZa izradu obrazovnih standarda zadužen je Zavod za vrednovanje kvaliteta obrazovanja i vaspitanja, koji će za ostvarivanje ovog važnog reformskog koraka imati i podršku Projekta IPA 2015 (Projekat državna matura) i Projekta IPA 2016 (Podrška EU reformama obrazovanja u Srbiji).


POPRAVITI LOŠU SLIKU O POLITICI - Glas Podrinja\nU ŠAPCU OTVORENA KANCELARIJA ZA KOMUNIKACIJU\nNARODNIH POSLANIKA SA GRAĐANIMA\nPOPRAVITI LOŠU SLIKU O POLITICI\nU Šapcu je otvorena Kancelarija za komunikaciju narodnih poslanika sa građanima, kao deo projekta „Ljudi na prvom mestu“, koji partnerski realizuje Centar za slobodne izbore i demokratiju a finansira Američka organizacija za međunarodni razvoj. Kancelarija narodnog poslanika Dušana Petrovića smeštena je u Međuopštinskom istorijskom arhivu, u ulici Vojvode Mišića 18/a.\nKako je istakao narodni poslanik Dušan Petrović, Šabac je dobio veliko priznanje i priliku da unapredi neposrednu komunikaciju sa građanima.\n- Siguran sam da ćemo sa gradskim institucijama imati dobru saradnju, a potpuno smo otvoreni za saradnju i sa državnim institucijama, jer ovde je reč o unapređenju rešavanja svakodnevnih problema građana. Važno je to što će veliki broj mladih, posredstvom Kancelarije, biti u prilici da volonterski uđe u javni život. Ovo će biti prostor u kom će ljudi moći da pokažu koliko energije i volje su spremni da ulože da pokrenu važna životna pitanja. Imamo šansu da promenimo lošu sliku o politici koju građanstvo ima i da pokažemo da je politika opšta stvar, život svih nas, a ne pitanje jednog uskog kruga ljudi koji se bavi politikom - poručio je narodni poslanik Petrović.\nGradonačelnik Šapca Nebojša Zelenović je naglasio neophodnost da građani znaju ko su im predstavnici, kao i potrebu da više i neposrednije odlučuju.\n- Direktnom komunikacijom građana i narodnih poslanika dolazi se do dobrih predloga i kvalitetnih inicijativa. Sigurni smo da će Kancelarija narodnog poslanika unaprediti komunikaciju, jer će građani imati priliku da neposredno kontaktiraju sa predstavnicima najvišeg državnog organa. To je dragoceno i za građane i za narodne poslanike, jer bliskost i neposrednost vode efikasnijem rešavanju problema, što je važno u našim naporima da Šabac bude sve bolje i poželjnije mesto za život i rad - naveo je gradonačelnik Šapca.\nJEDAN OD 12 GRADOVA\nŠabac je jedan od 12 gradova koji je dobio Kancelariju za komunikaciju narodnih poslanika sa građanima, a prema rečima Bojana Klačara, izvršnog direktora CESID, to nije slučajan izbor, jer je Šabac poznat kao grad inicijativa, važnih i dobrih odluka.\n- Želimo da komunikaciju građana i izabranih predstavnika podignemo na još viši nivo gde će se razgovarati o svim temama značajnim za život građana i zajednice. Važno je da Kancelarija bude otvorena za sve građane, u kojoj stranačka pripadnost ne igra nikakvu ulogu, gde su ljudi na prvom mestu, a interes građana najvažniji - istakao je Klačar.


BUKNUO DRUGI TALAS KORONE: Nova katastrofa, evo gde je najgore! - Naša Borba\nBUKNUO DRUGI TALAS KORONE: Nova katastrofa, evo gde je najgore!\nKorona virus ponovo je buknuo u Evropi!\nVelika Britanija je zabeležila više od 3.000 novih slučajeva korona virusa drugi dan zaredom. Odeljenje za zdravstvo i socijalnu zaštitu registrovalo je dnevni porast od 3.497 novih slučajeva, malo manje u odnosu na brojku od 3.539 u petak, koja je bila najviša od 17. maja, prenosi Rojters.\nDnevnih prijavljenih slučajeva je više nego duplo koliko ih je bilo nedelju ili dve unazad, što je promena koja je izazvala zabrinutost zbog drugog talasa virusa u zemlji.\nVelika Britanija je zabeležila više od 41.600 smrtnih slučajeva povezanih sa virusom, što je najviše u Evropi. Britanska vlada saopštila je da će društvena okupljanja u Engleskoj biti ograničena na šest ljudi u zatvorenom i na otvorenom, a kršitelje pravila od ponedeljka čekaju novčane kazne.\nMinistarstvo zdravlja saopštilo je u subotu da je proteklog dana umrlo još šest osoba, ukupno u Itaiji od početka pandemije 35 603, prenosi AP. Broj slučajeva se neprestano povećava u poslednjih šest nedelja, uglavnom među Italijanima koji se vraćaju sa odmora.\nMnogi pacijenti su asimptomatski, a broj ljudi na intenzivnoj nezi smanjio se sa 121 na 182 tokom prošle nedelje.\nSlužbenici javnog zdravstva naveli su u svom nedeljnom izveštaju da zdravstveni sistem nije preopterećen, ali da bi uskoro mogao biti.\nFrancuska je u prethodna 24 časa registrovala više od 10.000 novih slučajeva zaraze korona virusom, najviše u jednom danu od početka obimnog testiranja u zemlji.\nU prethodna 24 časa zaraza je potvrđena kod 10.561 osobe, a dan ranije bilo je 9.406 novozaraženih, objavile su vlasti. Broj pozitivnih slučajeva u odnosu na broj testiranih i dalje je stabilan, na 5,4 odsto.\nOd posledica zaraze u bolnicama je umrlo još 17 obolelih.\nNastavljeno je povećanje broja ljudi smeštenih na odeljenja intenzivne nege, sa 417 novih pacijenata u prethodnih sedam dana i 28 novih u prethodna 24 časa.\nOd početka epidemije u Francuskoj je od posledica infekcije umrlo 30.910 ljudi, a sprovedeno je 10 miliona testiranja.\nNajgora situacija trenutno je u Španiji – ta zemlja ima najviše zaraženih u Evropi, ukupno 566.326, a iza je Francuska sa oko 200.000 manje.\nI dnevne brojke u Španiji su ovih dana visoke, pa se poslednjih nedelju dana u proseku beleži oko 12.000 slučajeva dnevno, zbog čega raste bojazan od nove katastrofe.\nPrethodni tekstZUKORLIĆ UCENJUJE: Hoću MINISTARSTVO ili postajem OPOZICIJA!\nSledeći tekstABAZOVIĆ ZABRINUT: Milo sprema haos i neće mirno predati vlast!


10:39: AM ponedeljak 25 januara, 2021\nBOR, (IST media foto: istmedia) – U Boru od danas radi gradski Call centar putem koga će građani moći da se neprekidno 24 sata informišu o bitnim stvarima koje se tiču korona virusa ali i funkcionisanja gradskih službi.\nBrojevi telefona Call centra su 030/424192 i 060/2727059.\nU Call centru biće prisutni doktor i osobe koje će pružati servisne informacije kada je u pitanju funkcionisanje grada, rekao je na konferenciji za medije gradonačelnik Bora Aleksandar Milikić\nOn je dodao da je kroz Call centar obezbeđen prijem informacija koje potom idu u operativni centra Grada Bora, a 350 volontera je spremno da svakog trenutka izađe na teren i pomognu ljudima u Boru i okolnim selima.\nPrema rečima gradonačelnika, za poslednja 24 časa zabeleženo je oko 200 poziva, od čega je svega 19 bilo konkretnih u vezi sa korona virusom a bilo je i šest aktivnih izlazaka na teren.\nMeđutim, primećeno je da jedan broj Borana zloupotrebljava telefon Call centra postavljajući banalna pitanja čime se bespotrebno opterećuju telefonske linije.\nBilo je i anonimnih poziva i pokušaja da se Call centar zloupotrebi. Bilo je pitanja Boranina da li sme da primi tasta na kafu ili, recimo, koliki je broj stranaca koji su došli u Bor, kaže Milikić, i naglašava da svi koji se jave mora da ostave lične podatke kao što su ime i prezime, broj telefona, adresu i godište.\nOn je dodao da je Zavod za javno zdravlje „Timok“ jutros obavestio da za sada u Boru nema obolelih niti sumnjivih osoba sa simptomima korona virusa, a nije bilo ni poziva da se prijavi sumnja nekoga na korona virus.\nMilikić je najavio da će stariji i bolesni moći da naruče elektronski recept telefonskim putem na broj Doma zdravlja 030/432777.\nApoteke će dobijati recepte, pa stariji građani ne moraju da izlaze iz kuća zbog prepisivanja lekova.\nBrojevi telefona Zavoda za javno zdravlje „Timok“ u Zaječaru su 062/8036578 063/479649 i građanima su na usluzi.\nGradonačelnik je ponovo apelovao da se ne stvaraju kućne zalihe namirnica jer ih ima dovoljno u prodavnicama kao i da su apoteke dobro snabdevene lekovima, izuzev maski i dezinfekcionih sredstava, ali i da se radi na rešavanju tog problema.


Potres u Dritanovoj „kući“ uzdrmao i Vladu Crne Gore - Sputnjik Srbija\n10:41 18 Jun 2021\nPotres u Dritanovoj „kući“ uzdrmao i Vladu Crne Gore\n22:27 24.05.2021 (osveženo 11:30 27.05.2021) Preuzmite kraći link\nVest da su predsednik Političkog saveta URA Žarko Rakčević i još četiri člana tog tela, Blagoje Grahovac, Šerbo Rastoder, Marko Backović i Šefik Mišić, napustili stranku, zagrmela je kao grom sa Lovćena i pokrenula pitanje opstanka crnogorske Vlade, u kojoj lider URA Dritan Abazović igra ključnu ulogu.\nUlje na vatru dolila je vest, nešto kasnije ispostaviće se lažna, da i dve poslanice URA, Božena Jelušić i Suada Zoronjić takođe planiraju da krenu istim putem. Dok sada već bivši funkcioneri istupanje iz partije pravdaju disproporcijom između stranačkog programa i realnog stranačkog angažmana, lider URA Dritan Abazović lakonski naglašava da je time olakšana situacija pred stranački kongres 4. jula, kada su ionako planirane reforme unutar partije.\nTalasanje unutar URA, čiji je najprepoznatljiviji predstavnik Dritan Abazović, unosi dodatnu nestabilnost u ionako nestabilnu Vladu. Kako procenjuju analitičari, da bi se održala na površini crnogorskih političkih voda, Abazovićeva stranka moraće da radikalizuje svoju „crnogorsku“ poziciju i da ulazi u konflikte sa prosrpskim strankama sa kojima čini vladu.\nPotres u URI osetiće se i u Vladi\nIpak, bez obzira na Abazovićevu smirenost, Miloš Bešić, profesor beogradskog Fakulteta političkih nauka, smatra da komešanje unutar URA doprinosi nestabilnosti vlade, koja je, zbog toga kako je konstruisana, ionako već dovoljno nestabilna.\n„URA će morati da od stavova koje predstavljaju Rakčević, Rastoder i drugi, dalje da radikalizuje svoju crnogorsku poziciju i dalje da ulazi u konflikt sa prosrpskim partijama sa kojima kroji Vladu, kako bi nekako odbranila svoj crnogorski identitet. S druge strane, svaka radikalizacija proizvodi radikalizaciju drugih aktera. Drugim rečima, što više političke strukture URA budu išle sa identitetom i integritetom crnogorskog argumenta, to će jačati srpski argumenti srpskih partija unutar Vlade“, navodi on.\nURA se tako nalazi u naizgled nerešivom problemu — sa jedne strane, mora da zaoštrava svoj procrnogorski stav, dok sa druge Krivokapićeva Vlada nema alternativu. Jedina alternativa je da se URA prikloni DPS-u, što, smatra naš sagovornik, URA vodi pravo u političku smrt.\nBirači bi mogli da ih kazne\nURA, prema Bešićevim rečima, pripada korpusu takozvanih građanskih partija u Crnoj Gori, onih koje su svoju poziciju gradile na crnogorstvu, ali su bile protivnici DPS-a. Takve partije bile su i Liberalni savez, Socijaldemokratska partija i Pozitivna Crna Gora. Ove partije su istovremeno i najveće žrtve i glavni protagonisti crnogorskog političkog života — niti je Crna Gora mogla da proglasi nezavisnost, a da neka partija iz tog korpusa ne podrži DPS, niti je DPS mogao da bude smenjen bez njihove podrške.\n„Šta je ovde suštinski problem? Ako se približe DPS-u, biće kažnjeni od glasača i naravno, iznutra će imati problema; ako se približe srpskoj strukturi, isto će se desiti“ navodi Bešić i podseća da je Liberalni savez nestao kada je stupio u koaliciju sa DPS-om, da su istu sudbinu doživele i SDP i Pozitivna CG, dok se Pokret za promjene utopio u Demokratski front.\n„URA, kao i građanske partije koje su joj prethodile, ne može da ima dovoljnu političku snagu da sama upravlja, te se mora približiti jednoj ili drugoj strukturi. S druge strane, svako približavanje izaziva ogromno nezadovoljstvo unutar te strukture. U toj situaciji se nalazi URA. Sve što vidimo da se dešava sa tom strankom, direktna je posledica takvog razvoja događaja i takve političke konstelacije koja se već decenijama ne menja“, smatra Bešić.\nMoguće reforme stranke\nPolitikolog Vladimir Pavićević smatra da URA snaži svoju podršku u biračkom telu, što se, prema njegovim rečima, vidi po rezultatima lokalnih izbora u Nikšiću i Herceg Novom.\n„Mislim da ti rezultati govore da su bile dobre procene Dritana Abazovića kako treba da se politički postavi u okolnostima u Crnoj Gori. Istovremeno, URA ništa nije izgubila od svog programa jer se ona, naročito preko Abazovićevog delovanja, učvrstila kao jedna građanska politička formacija koja samo doprinosi progresu crnogorskog društva“, objašnjava Pavićević.\nZbog toga će odlazak jednog broja funkcionera iz URA imati, dodaje on, pokretanje unutarstranačkih reformi.\n„Tu sam saglasan sa gospodinom Abazovićem, da je odlazak pojedinaca situacija koja olakšava reformske zahvate unutar URA koji su već planirani. Mislim da će građani Crne Gore koji su do sada podržavali URA nastaviti da je podržavaju, ali i da će ona i širiti podršku“, kaže Pavićević.\nBešić pak, kako kaže, na kongresu URA 4. jula očekuje sukob između „principa i političkog realizma“, na čemu će se izgrađivati unutrašnji sukob koji će dodatno destabilizovati tu partiju.\n„To može da dovede do dezintegracije partije, a može da dovede i do autoritarnih tendencija — da se jedna od političkih struktura koja pobedi, po „kriterijumu lideršipa“ autoritarno zatvori, isključi drugu opciju. U obe situacije, ukupan kapacitet URA, njena politička snaga, političko predstavljanje, uticaj u biračkom telu, pregovaračka pozicija, ništa neće biti bolji, zapravo, doći će do pogoršanja“, zaključuje Bešić.\nAbazović: Saga o tužilaštvu završena\nCrna Gora, URA, Dritan Abazović


FK Sarajevo podnio krivičnu prijavu za pokušaj ubistva Muhameda Džakmića – Haber.ba\nFK Sarajevo podnio je krivičnu prijavu Kantonalnom tužilaštvu u Mostaru zbog pokušaja ubistva Muhameda Džakmića,\nDžakmić je nedavno na derbi susretu Zrinjskog i Sarajeva nakon susreta sa tribina pogođen tvrdim predmetom u glavu, nakon čega je prevezen u bolnicu.\n“Kako smo najavili odmah nakon utakmice podnijeli smo krivičnu prijavu protiv nepoznatog počinioca zbog krivičnog djela pokušaja ubistva”, izjavio je za “Avaz” član UO FK Sarajevo Senad Bilić.\nBilić je istakao kako se prijava ne odnosi protiv Zrinjskog, ali kada neko pogodi čovjeka u glavu, da je to pokušaj ubistva.\n“Predali smo i CD-ove s nemilim događajima koje je snimila Moja TV te smo od Tužilaštva tražili da sasluša i sve svjedoke do kojih se može doći. Da sazna i izvrši uvide, jer se utakmica snima sa više kamera iz različitih uglova. A tu su i nadzorne kamere, pa eto, da se pokuša utvrditi koje taj ko je to počinio”, zaključio je Bilalić,prenose Sportske\nTeme:krivična prijava, Mostar, Muhamed Džakmić, pokušaj ubistva


Studirajte na Univerzitetu HSE, Rusija – STUDOMAT.ba\nSTUDOMAT / 28.08.2019. 09:19\nOBLAST: Engleski jezik, azijske studije, dizajn, novinarstvo, istorija, studije culture, matematika, komunikacije, međunarodni odnosi, pravo, psihologija, odnosi sa javnošću, moderna politika, fizika, filologija, filozofija, prenosi mreza-mira.net.\nUniverzitet HSE će održati sedmo redovno takmičenje za globalnu stipendiju za 2019/2020 akademsku godinu od 24. do 31. oktobra 2019. Učešće u ovom takmičenju je besplatno. Učesnici mogu da biraju između studiranja na fakultetu i studiranja preko interneta. Rangiran kao jedan od najboljih ruskih univerziteta, Univerzitet HSE je lider u ruskom obrazovanju i jedan je od značajnijih univerziteta za ekonomiju i društvene nauke u istočnoj Evropi i Euroaziji. Ovo je dinamičan univerzitet sa četiri kampusa i lider je u kombinovanju ruskih obrazovnih tradicija sa najboljim međunarodnim praksama u predavanju i istraživanju. Univerzitet nudi izvanredne obrazovne programe od srednje škole do doktorskih studija sa vrhunskim odjeljenjima i centrima za istraživanje u velikom broju međunarodnih oblasti.\nMogu se prijaviti kandidati iz svih država svijeta osim iz Rusije.\nKako biste se prijavili ispunite onlajn aplikacionu formu na https://www.youthop.com/link…\nRok za prijavu je 14. oktobar 2019.\nDetaljnije na: https://www.youthop.com/link…


Pet domaćih firmi u programu osnaživanja izvoznih kapaciteta - Cilj osvajanje tržišta SAD, Indije, Kameruna, Čilea i Kanade - Edukaplus\nPrivredna komora Srbije (PKS) najavila je danas da će pet kompanija iz Srbije učestvovati u intenzivnim programima obuke za izvoznike, koji su namenjeni jačanju izvoznih kapaciteta malih i srednjih preduzeća. Za predstavnike firmi će, kada se završi trening, biti organizovani bilateralni susreti u Indiji, Sjedinjenim Američkim Državama, Kamerunu, Čileu i Kanadi.\nTo je, navodi u saopštenju PKS, „odlična prilika za uspostavljanje saradnje sa firmama u tim zemljama“.\nU kolektivnim treninzima i u B2B razgovorima učestvovaće predstavnici srpskih kompanija Pacomm, Avalon Partners, Belit, Technology Partnership iz Beograda, kao i Greensoft iz Novog Sada\nFirme su izabrane u konkurenciji 351 kompanije iz 31 zemlje. Ukupno je odabrano 80 pobedničkih preduzeća koja su konkurisala za učešće u programu jačanja izvoznih kapaciteta malih i srednjih preduzeća.\nTreninzi za izvoz na tržišta Kameruna, SAD i Kanade su planirani do kraja godine, a obuke za firme zainteresovane za poslovanje na tržištima Indije i Čilea početkom 2018.\nKao rezultat obuka, firme-učesnice u projektu imaće priliku da formulišu međunarodni biznis plan uz podršku Centra za bilateralnu saradnju PKS i Ready2Go eksperata, kao i da učestvuju u događajima namenjenim poslovnom povezivanju.\nProjekat finansiraju Evropska komisija i Izvršna agencije za mala i srednja preduzeća, a sprovodi se uz podršku Evropske mreže preduzetništva (EEN).


Ramić: Pozitivna poruka Trebinja i Nevesinja | Starmo\nNaslovnica BiH Ramić: Pozitivna poruka Trebinja i Nevesinja\nRamić: Pozitivna poruka Trebinja i Nevesinja\nTrebinje — Federalni ministar raseljenih osoba i izbjeglica Edin Ramić danas je boravio u Trebinju, gdje je u gradskoj upravi potpisao ugovore o dodjeli građevinskog materijala i ugovore o izgradnji stambenih jedinica po sistemu „ključ u ruke“ za 17 povratničkih porodica iz Trebinja i Nevesinja.\nPored ministra Ramića, ugovore su potpisali gradonačelnik Trebinja Mirko Ćurić, načelnik opštine Nevesinje Milenko Avdalović i korisnici.\nUkupna vrijednost potpisanih ugovora iznosi preko 575 hiljada KM, a sredstva je osiguralo Federalno ministarstvo raseljenih osoba i izbjeglica u budžetu Ministarstva za 2020. godinu i kreditnim sredstvima putem Saudijskog fonda za razvoj.\n„Ukoliko od jedinica lokalne samouprave imate partnersku saradnju i podršku, onda se zajedno uradi dosta više. Današnje prisustvo gradonačelnika Trebinja i načelnika Nevesinja šalje pozitivnu poruku i najavljuje da ćemo u narednom periodu više zajedno raditi na povratku i njegovoj održivosti na području ove dvije lokalne zajednice“, poručio je ministar Ramić, saopšteno je iz Federalnog ministarstva raseljenih osoba i izbjeglica.\nTakođer je dodao da su povratnici sa područja Trebinja i Nevesinja uključeni i u druge programe Ministarstva, projekte infrastrukture, održivog povratka te humanitarne programe, ali i programa koji su namijenjeni mladima.\nMeđu današnjim potpisnicima ugovora je i porodica Ćorić iz Nevesinja, koja nije krila radost radi donacije.\n„Otac je invalid i vezan je za krevet, šehidska smo porodica i dočekali smo obnovu svoje kuće. Svi smo obradovani činjenicom da ćemo u svom rodnom mjestu imati ponovo izgrađenu porodičnu kuću koja će nas trajno vezati za mjesto gdje smo i započeli svoj život“, istakao je Mehmed Ćorić.\nInače, korisnici danas uručene pomoći su odabrani putem javnog poziva Federalnog ministarstva raseljenih osoba i izbjeglica iz dvogodišnjeg programa i na prijedlog lokalnih zajednica.\nTrebinje: Drogirani “inspektor” pokušao oteti djevojku – Nije mu prvi put!\nObilježena 29. godišnjica formiranja Samostalnog bataljona “Nevesinje”\nRadovi na putu Mostar-Nevesinje\nTrebinje: “Vidovita Vladimira” na prevaru uzela skoro 15 hiljada KM\nTrebinje: Vučurević napustio PDP – “Trzavice” počele još 2016.


Republika / Popović-Ivković: Članstvo Srbije u EU je strateški prioritet\nčetvrtak, 7. 11. 2019.| 16:01\nDržavni sekretar Ministarstva unutrašnjih poslova Biljana Popović Ivković poručila je danas u Austriji da je za efikasan odgovor na migrantsku krizu potrebno zajedničko, trajno i sveobuhvatno rešenje i jasan stav najmoćnijih evropskih država.\nBiljana Popović Ivkovič na Ministarskoj konferenciji u Beču\nPopović Ivković je, na Ministarskoj konferenciji Salzburškog foruma, podsetila da je Republika Srbija bila jedna od zemalja koja je pretrpela najveći pritisak talasa migracija 2015. i 2016. godine.\n- I dalje imamo aktivnu ulogu u rešavanju i efikasno sarađujemo sa našim susedima i državama članicama EU u prevazilaženju problema migrantske krize. Usvojili smo Zakon o azilu i privremenoj zaštiti i Zakon o strancima koji u potpunosti regulišu pitanje migracija, ali i sprečavaju zloupotrebe i koji su potpuno usklađeni sa evropskim normama - ukazala je Popović Ivković.\n- Reč je o migrantima koji žele da idu u Austriju, Nemačku, Švedsku i koji zapravo ne žele da ostanu kod nas, a u našu državu su ušli upravo iz zemalja Evropske unije - pojasnila je Popović Ivković.\n- Republika Srbija posvećuje posebnu pažnju operativnoj saradnji, kako sa našim susedima, tako i sa svim međunarodnim partnerima u borbi protiv transnacionalnog kriminala - istakla je Popović Ivković i izrazila zabrinutost povodom povratka lica sa stranih ratišta koja mogu nastaviti sa svojim radikalnim aktivnostima na teritorijama na kojima borave.\nČlanstvo u EU i posvećenost evropskim reformskim procesima je strateški prioritet Srbije\nSrbija Biljana Popović Ivković Beč Sastanak Migracija Migrantska kriza Kriminal Trgovina ljudima\nStršljen8. novembar 2019. u 09:37\nMi kao da nismo u evropi već na bliskom istoku,aziji,africi pa smo zapeli da prioritet bude povratak u evropu.\nPrava dijaspora ostaje u Austriji, samo se gastrabajteri vraćaju!\n(FOTO) Bez rukovanja! Vučić se nenajavljeno sastao s Orbanom, pogledajte kako su se pozdravili u Budimpešti


Osumnjičen za proneveru u obavljanju privredne delatnosti\nPripadnici Ministarstva unutrašnjih poslova, Odeljenja za borbu protiv korupcije, u saradnji sa Posebnim odeljenjem za suzbijanje korupcije Višeg javnog tužilaštva, uhapsili su M.M. (1994) zbog sumnje da je oštetio privredno društvo „SRMA Group“ Beograd za oko 20 miliona dinara.\nOsumnjičeni, koji je zaposlen u ovom preduzeću je putem svoje korisničke šifre u programu za izdavanje robe, u periodu od aprila do septembra 2021. godine, izdao više naloga za izdavanje robe, da bi nakon toga sam organizovao prevoz, predstavljajući to kao prevoz navodnog kupca robe i davao instrukcije vozačima da robu isporuče drugim licima, bez prateće dokumentacije.\nVozači su za ovaj posao dobijali novac koji su zatim predavali na ruke M.M.\nNa ovaj način je osumnjičeni pribavio protivpravnu imovinsku korist i oštetio preduzeće za višemilionski iznos.\nZbog postojanja osnova sumnje da je izvršio krivično delo pronevera u obavljanju privredne delatnosti, osumnjičenom je određeno zadržavanje do 48 časova, nakon čega će, uz krivičnu prijavu, biti priveden u nadležno tužilaštvo.


petak, 28 avgust 2015 15:55\nRoštiljijada 2015: Otvaranje 31. avgusta, kompletan program\nLESKOVAC - U ponedeljak, 31. avgusta, biće otvorena 26. Leskovačka roštiljijada. Evo kompltnog programa, koji je objavljen na zvaničnoj FB stranci Turističke organizacije.\nLeskovačka roštiljijada, program\npetak, 28 avgust 2015 14:01\nLeskovac: "Vukovci" se vratili sa ekskurzije\nLESKOVAC - Najbolji leskovački srednjoškolci, nosioci Vukove diplome, vratili su se sinoć sa šestodnevnog nagradnog putovanja koje im je obezbedila lokalna samouprava.\nVukovci, Grad Leskovac, obrazovanje\npetak, 28 avgust 2015 09:10\nLeskovački pisci - tragovi i traganja: Vlastimir Veljković, novinar\nLESKOVAC - U studiji Danila Kocića "Leskovački pisci - tragovi i traganja" (Leskovac 2015) objavljen je opširan prikaz o životu i radu poznatog leskovačkog novinara i pisca Vlastimira Veljkovića.\nknjiževnost, Vlastimir Veljković\npetak, 28 avgust 2015 07:53\nRadio Medveđa se prodaje za 1.411,50 EU\nMEDVEĐA – Agencija za privatizaciju Republike Srbije objavila je danas u dnevnom listu Politika javni poziv za prodaju Radio Medveđe.\nRadio Medveđa, prodaja, Agencija za privatizaciju\npetak, 28 avgust 2015 07:29\nDeset miliona za deset medijskih kuća!\nLESKOVAC - Na osnovu konkursa koji je raspisan polovinom juna, komisija je odlučila da prihvati projekte 10 medijskih kuća, od 14, koliko je konkurisalo.\nNova Naša reč informisanje, konkurs\nčetvrtak, 27 avgust 2015 09:45\nInfoport - Leskovac: Skandal u podeli para za medije\nLESKOVAC – Neregularno sprovođenje konkursa za sufinansiranje projekata za ostvarivanje javnog interesa u oblasti javnog informisanja.\nInfoport, Leskovac, informisanje, konkurs\nčetvrtak, 27 avgust 2015 09:24\nDadince: Mića Popović preti da će se zapaliti zbog nedostatka para za lečenje!\nVLASOTINCE, DADINCE – Mića Popović, građevinski tehničar iz vlasotinačkog sela Dadinca, zapretio je da će se spaliti ukoliko mu se ne pomogne u lečenju, jer je ostao bez elementarnih sredstava za život.\nčetvrtak, 27 avgust 2015 08:11\nLeskovac: LIFFE od 8. do 12. septembra\nLESKOVAC - Osmi Leskovački internacionalni festival filmske režije – LIFFE biće održan od 8. do 12. septembra 2015. godine. Na ovogodišnjem festivalu biće prikazano ukupno 12 dugometražnih igranih filmova, iz bivšeg Jugoslovenskog regiona, u takmičarskom programu, i 6 filmova u pratećem programu.\nLeskovački kulturni centar, film, Bata Živojinović\nsreda, 26 avgust 2015 16:55\nDragi Tasić: "Okrnjene biografije jahača panjeva"\nPresing je objavio „Okrnjene biografije jahača panjeva“ Dragog Tasića. Njegove romansirane biografije prate generaciju gimnazijalaca koja je završila školu davne 1952. godine.\nsreda, 26 avgust 2015 14:42\nLeskovac: Isplaćeno 3.300.000 dinara za prevoz prosvetnih radnika\nLESKOVAC - Iz gradske kase danas je izdvojeno 3 300 000 dinara za naknadu sopstvenog prevoza prosvetnih radnika za period januar - februar 2015. godine.


Posle nedelju dana sudskog procesa oko toga da li je jedan od najvećih rokenrol hitova svih vremena „Stairway to Heaven” plagijat, članovi sastava „Led cepelin” traže prekid suđenja. Robert Plant i Džimi Pejdž su, posle samo pet dana „sudske torture”, preko advokata, zatražili od sudije Gerija Klausnera da okonča proces, jer tužioci, kako oni smatraju, nisu dokazali njihovu krivicu za krađu rifa iz pesme „Taurus” za hit „Stepenice do raja”.\nTokom protekle nedelje, sudija Klausner, porota, ali i silni medijski izveštači, pa i pokoji obožavalac „Cepelina”, koji je uspeo da se „uvuče” u losanđelesku sudnicu, svašta su videli i čuli. Svedočili su, između ostalog, i „krivci”, tačnije gitarista „Cepelina” Džimi Pejdž, ali i Džon Pol Džons iz grupe, iako on, za razliku od Pejdža i Planta, nije obuhvaćen tužbom.\nPejdž je tokom svedočenja rekao da je pesmu „Taurus”, koju je pokojni gitarista grupe „Spirit” Rendi Volf napisao 1968. (tri godine pre nego što je objavljen singl „Stairway to Heaven” ) čuo tek pre nekoliko godina, priznavši doduše da je u svojoj kolekciji posedovao neke ploče pomenutog benda, ali ne i onu na kojoj se nalazi „sporna numera”. Slavni gitarista je ustvrdio i da gitarski rif zbog koga je i pokrenut čitav sudski proces može da se čuje i u brojnim drugim pesmama u istoriji muzike, pomenuvši, kao primer, kompoziciju „Chim Chim Cher-ee” iz čuvenog Diznijevog filma „Meri Popins” iz 1964. koju je otpevala Džuli Endrjuz.\nI njegov kolega iz benda, koji se pred porotom našao prošlog petka Džon Pol Džons, potvrdio je „legendu” da je pesma nastala u jednoj velškoj kolibi, rekavši i da mu Pejdž nikada nije pomenuo da je čuo muziku grupe „Spirit”. Takođe, dodao je da ni on sam nikada nije čuo numeru „Taurus”, dok „Cepelinima” nije zaprećeno tužbom.\nAdvokat Fransis Malofju, koji zastupa oštećenu stranu, istoga dana doveo je kao svedoka eksperta za muzičke tantijeme Majkla Ajnhorna, koji je procenio da su Pejdž i Plant, potpisani kao autori himne rokenrola, samo od ovog hita proteklih decenija zaradili više od 58 miliona dolara. Takođe, i muzički ekspert Kevin Henson je, odsviravši početak obe pesme, ustvrdio da je „u pitanju jedno muzičko delo”.\nMuzičkog eksperta izveli su pred porotu i advokati „Cepelina”. „Njihov čovek” – Lorens Ferara izneo je stav da je sličnost koja je povod sudskog procesa, zapravo, „muzički element star 300 godina, koji je korišćen u mnogim pop pesmama kroz istoriju”.


Tužilaštvo BiH godinu dana ćuti o zapljeni 82 kg heroina\nUIO\tTužilaštvo BiH\tDroga\nSARAJEVO, BANJALUKA - Tužilaštvo BiH duže od godinu dana nije saopštilo nijedan detalj u vezi sa zapljenom 82 kilograma heroina pronađenih u julu prošle godine u jednom skladištu u Zenici.\nDa li je istraga pokrenuta? Ko su osumnjičeni? Preko koje firme je heroin vrijedan oko 12 miliona KM ušao u BiH i ko su njeni vlasnici? Pitanja su na koja javnost u BiH čeka duže od godinu dana i na koja još uvijek nema odgovora.\nTužilaštvu BiH prije nekoliko dana poslali smo dva pitanja u vezi s prošlogodišnjim pronalaskom heroina, ali odgovore nismo dobili. Ranije u nekoliko navrata Tužilaštvo BiH reklo je da u interesu istrage ništa ne može komentarisati.\nStručnjaci ističu da se ćutanje Tužilaštva BiH može pravdati prvih nekoliko mjeseci, ali da bi nakon toga trebalo da budu dostupne određene informacije, a ne da godinu dana javnost ne zna ništa o tome. Naglašavaju da je godinu dana dovoljno dug period da se prikupe određene informacije i javnosti, ako ništa, barem saopšte saznanja koja se mogu dati, a koja neće ugroziti dalju istragu. Tako bi se, kako objašnjavaju, javnost umirila, a ne bi se stvarala percepcija da se na tom slučaju ništa ne radi.\n"Moguće je da nemaju nikakva saznanja. U svakom slučaju, na upit javnosti trebalo bi da daju informacije koje mogu. Nije logično da se u nekom prostoru nađe droga i da se kao ne zna ništa. Nema volje da se stvari rješavaju, a i problem je kod nas generalno tužilačka istraga i mješavina kontinentalnog i anglosaksonskog prava. Svi su za sve nadležni, a niko ništa ne radi", rekao je Dragomir Jovičić, stručnjak za bezbjednost, dodajući da je godina dovoljno dug period da se u takvim istragama dođe do određenih rezultata i policija bi to sasvim sigurno do sada uradila.\nSve što javnost u BiH zna o pronalasku 82 kilograma heroina jeste da je on pronađen 19. jula prošle godine u jednom skladištu u Tuzli te da je tu stigao iz Bugarske. Međutim, SIPA i Tužilaštvu BiH trebalo je pet dana da o tome obavijeste javnost, obećavajući tog 24. jula da će više informacija biti poznato u narednim danima. I sam pronalazak heroina je zanimljiv. Dok jedni u nezvaničnim razgovorima tvrde da je droga pronađena zahvaljujući operativnim podacima Obavještajno-bezbjednosne agencije i Državne agencije za istrage i zaštitu (SIPA), drugi pak tvrde da je do otkrića heroina došlo sasvim slučajno i to rutinskim pregledom carinika Uprave za indirektno oporezivanje BiH.\nU svakom slučaju, heroin su pronašli zaposleni UIO, nakon čega su obavijestili SIPA, koja je uzorkovanjem utvrdila da se radi o heroinu, a nakon toga je u cijeli slučaj uključeno i Tužilaštvo BiH.\n"Na osnovu prikupljenih obavještajnih informacija, službenici UIO su u srijedu 19. jula detaljnom kontrolom pošiljke koja je u BiH stigla iz Bugarske u Zenicu otkrili veću količinu materije koja je podsjećala na opojnu drogu heroin. Prilikom pregleda pošiljke i otkrivanja skrivenog heroina, korištena je specijalistička oprema koju je službenicima UIO donirala Vlada SAD u okviru Programa za kontrolu izvoza i bezbjednosti granica", saopšteno je tada iz UIO.


PKS osniva Sekciju za mlade preduzetnike - Bonitet\nSoros i Gejts kupuju kompaniju koja izrađuje medicinske testove\nZašto bogataši u SAD kupuju poljoprivredno zemljište?\nSektor preduzetništva Privredne komore Srbije osnovaće, u prvom kvartalu 2021, Sekciju za mlade preduzetnike sa ciljem podrške razvoju omladinskog preduzetništva, pomoći početnicima u biznisu i startapovima da prevaziđu izazove u poslovanju, kao i boljeg razumevanja položaja mladih i stvaranja kvalitetnih uslova za njihovo zapošljavanje, objavljeno je na sajtu PKS.\n„Cilj nam je da unapredimo svest o značaju razvoja omladinskog preduzetništva u Srbiji, da mlade što više podstaknemo da, nakon završetka formalnog obrazovanja uđu u preduzetničke vode i započnu sopstveni posao. Na taj način, možemo da doprinesemo povećanju zaposlenosti i ekonomski osnažimo mlade ljude, kao i da ih, što je veoma važno, motivišemo da ostanu u svojoj zemlji“, istakla je Branislava Simanić, direktorka Sektora preduzetništva PKS.\n„Poseban fokus biće na procesima digitalizacije bez kojih je nezamislivo moderno poslovanje, a rad Sekcije biće usmeren i na podršku mladima da digitalizuju poslovne procese kako bi njihovi biznisi bili konkurentni i održivi. Promovisanjem primera dobre prakse, pokušaćemo da ih ohrabrimo da se u što većem broju bave preduzetništvom. Važno je da znaju da imaju snažnu podršku Privredne komore Srbije“, istakla je Simanić.\n„Naš cilj je da mladi ostanu u svojoj zemlji i svi zajedno treba da se potrudimo da stvorimo ekonomsko snažniji region Zapadnog Balkana i što bolje uslove za poslovanje“, poručila je Simanić.\nSektor preduzetništva PKS, kroz aktivnosti Sekcije, predloge i inicijative koje će upućivati nadležnim institucijama, trudiće se da sledi uspešne primere članica EU u pogledu podrške omladinskom preduzetništvu, rekla je Simanić.\nPrethodni tekstIntegracija dve osiguravajuće kuće u BiH\nSledeći tekstTelekom Srbija kupio Telekom Srpske (2007)


Racija u sarajevskom kafiću “Trezor”, uhapšeno osam osoba | Visokoin.com\nRacija u sarajevskom kafiću “Trezor”, uhapšeno osam osoba\nTokom protekle noći, postupajući po prethodno sačinjenom Operativnom planu, policijski službenici Uprave policije MUP-a Kantona Sarajevo izvršili su raciju u ugostiteljskom objektu “Trezor” u ulici Kranjčevićeva, područje općine Centar Sarajevo, u kojem je zatečeno oko 100 lica.\n“Tom prilikom slobode je lišeno osam lica zbog sumnje da su počinili krivična djela, i to sedam zbog sumnje da su počinili krivična djela iz člana 239. KZ FBIH (Posjedovanje i omogućavanje uživanja opojnih droga), a jedno lice zbog sumnje da je počinio krivično iz člana 238. KZ FBIH (Neovlaštena proizvodnja i stavljanje u promet opojnih droga)”, izjavio je portparol Ministarstva unutrašnjih poslova Kantona Sarajevo Mirza Hadžiabdić.\nKod istih je pronađena i privremeno oduzeta određena količina raznih vrsta droge, dok je, također određena količina droge pronađena u objektu kao odbačena, te je ista izuzeta u sklopu izvršenog uviđaja, koji je obavljen po ovlaštenju dežurnog tužioca Kantonalnog tužilaštva Kantona Sarajevo koje je upoznato o navedenom i pod čijim nadzorom se nastavlja dalji rad na dokumentovanju izvršenih krivičnih djela.\n“Kod jednog lica je pronađeno hladno oružje i protiv istog će biti preduzete zakonom predviđene mjere i radnje”, kazao je Hadžiabdić.\nTokom navedenih aktivnosti inspektori Kantonalne uprave za inspekcijske poslove, kojima su asistirali policijski službenici u vršenju poslova iz njihove nadležnosti, izdali su odgovornoj osobi prekršajne naloge sa izrečenim novčanim kaznama u ukupnom iznosu od 7.000 KM, kao i mjeru privremene zabrane rada navedenog objekta, nakon čega je objekat zatvoren.\nOsam lica koja su lišena slobode smještena su u prostorije za zadržavanje lica lišenih slobode MUP-a Kantona Sarajevo, te će se tokom dana nad istim izvršiti kriminalistička obrada.\nPolicijski službenici Uprave policije MUP-a Kantona Sarajevo nastavljaju dalji rad na dokumentovanju izvršenih krivičnih djela.


U Starom dvoru danas je svečano obeleženo dve godine rada Humanitarne fondacije Novi Beograd. Svečanosti je prisustvovao veliki broj korisnika Fondacije, među kojima najviše dece, javne ličnosti koje su ambasadori Fondacije i predstavnici medijskih kuća, koji su svojom podrškom doprineli da ova humana misija dopre do što većeg broja ljudi u zemlji i inostanstvu...\nU okviru ove humanitarne akcije, na prodaji će se naći umetnički radovi PRIMA Internacionalne škole, od predškolskog do srednjoškolskog uzrasta. Početna cena svakog od radova koji će biti izloženi u staklenim ramovima je 1,200.00 dinara. PRIMA Internacionalna Škola poziva sve zainteresovane da se priključite humanitarnoj akciji, koja će biti održana 17. marta 2016. godine od 13 časova, ulica Humska 22, Beograd.\nKMF AERODROM NIKOLA TESLA je 28.02.2016. godine bio domaćin i organizator humanitarnog turnira u malom fudbalu Humanost pre svega.\nPosle Dragane Pešić Belojević, koja je donirala sve medalje iz bogate rukometne karijere, I Nemanja Matić se priključio novoj akciji Humanitarne fondacije Novi Beograd. Jedan od najboljih fudbalera Čelsija I reprezentativac Srbije je odgovorio na apel osnivača fondacije Novi Beograd Aleksandra Šapića, koji je donirao sve medalje iz svoje karijere, da se sportisti I ostali ljudi dobre volje uključe u humanitarnu aukciju koja će se održavati na sajtu fondacije.\nU narednih mesec dana Humanitarna fondacija Novi Beograd uložiće sve napore kako bi paketići namenjeni deci korisnicima koja su sprečena da dođu, stigli do njihovih domova i obradovali ih makar na trenutak.\nVeliki broj Novobeograđana prvi dan Nove godine proveo je u Ulici otvorenog srca, ispred TC „Merkator“, u dobrom raspoloženju i druženju, uz program „Novi Beograd - grad otvorenog srca“. Zabavno muzički program za svoje građane organizovala je opština Novi Beograd.\nHumanitarnu fondaciju Novi Beograd pored Deda Mraza, obradovala su i deca korisnici koji su izdvojili svoje vreme sa roditeljima i podarili nam svoje osmehe.\nNovi korisnik – Veselin Vujović\nHumanitarna fondacija Novi Beograd prikuplja novčana sredstva za lečenje Veselina Vojovića. Veselin Vujović je pre deset godina operisao oba oka na očnoj klinici Sveti vid u Beogradu. U toku hirurške intervencije došlo je do velikih komplikacija koje su prouzrokovale stoprocentno oštećenje vida na oba oka.\nHumanitarna fondacija Novi Beograd i Ginekološko akušerska klinika Narodni front pokrenuli su akciju “Neka Front blista!”. Na današnjoj konferenciji za novinare povodom potpisivanja Ugovora, zvanično je pušten u rad SMS broj za donacije. Cilj akcije je obezbeđivanje neophodnih sredstava za adaptaciju, odnosno renoviranje ambulanti i čekaonica, kroz koje dnevno prođe i do nekoliko stotina pacijentkinja.\nRade Šerbedžija rođen je 27. jula 1946. godine u Buniću, Hrvatskoj. Poznat je glumac, režiser i muzičar srpskog porekla. Studirao je na Fakultetu Dramskih umetnosti u Zagrebu, a zatim i Novom Sadu. Iako je 1964. godine prvi put posetio Ameriku, već 1967. godine dobio je i prvi ulogu u filmu Illusion kojom je otvorio put ka Holivudu...


Jaguar i Land Rover otvaraju fabriku u Slovačkoj - AUTOMOBILI\n28/05/2020 10:42:56 AM\nNASLOVNA / VESTI / Jaguar i Land Rover otvaraju fabriku u Slovačkoj\nKompanija Jaguar-Land Rover potpisala je ugovor sa slovačkom vladom o otvaranju fabrike za proizvodnju luksuznih automobila u toj zemlji. Kompanija iz Velike Britanije, koja se nalazi u vlasništvu indijskog Tata motorsa, planira da izgradi novu fabriku u gradu Nitra, 100 km zapadno od Bratislave, gde će se proizvoditi 300.000 automobila godišnje. Ovo je veliki uspeh za Slovačku“, izjavio je premijer Robert Fico. Fabrika bi trebalo da bude otvorena 2018. godine i da zaposli 4.000 ljudi. Sa filijalama nemačkog Folksvagena, francuskog Pežoa i korejske Kie Slovačka je postala regionalni lider u proizvodnji automobila.\nTagovifabrika JAGUAR Land Rover Slovačka\nPrethodno Komična Dacia reklama – “Another one drives a Duster” [Video]\nSledeće Japanski automobili najbezbedniji?


Ažurirana informacija 25 – Izjava generalnog direktora IAEA-e o situaciji u Ukrajini\nGeneralni direktor Rafael Mariano Grossi je izjavio da je Ukrajina 18. marta obavijestila Međunarodnu agenciju za atomsku energiju (IAEA) da ukrajinski inženjeri rade na popravci jednog od tri isključena dalekovoda koji povezuju ovu najveću nuklearnu centralu u zemlji na strujnu mrežu, uz očekivanje da će to proraditi početkom sedmice poslije 20. marta.\nNuklearna centrala “Zaporožje” ima četiri visokonaponska (750 kV) vanjska dalekovoda plus jedan u pripravnosti. Dva su bila oštećena ranije, a centrala je ranije ove sedmice izgubila priključak na treći, u vezi s čim je ukrajinski regulator rekao 18. marta da se očekuje ponovno priključivanje centrale 22. marta.\nSa dva trenutno raspoloživa dalekovoda van lokacije, od kojih je jedan u pripravnosti, svi sigurnosni sistemi u centrali ostaju potpuno funkcionalni i nema sigurnosnih pitanja, naveo je regulator. Dodato je da nije poznato kada će druga dva dalekovoda van funkcije biti ponovo priključeni.\nRuske snage su 4. marta preuzele kontrolu nad centralom “Zaporožje”. Od njenih šest reaktora, dva su operativna. Te dvije reaktorske jedinice su smanjile proizvodnju struje na 500 električnih megavata (MWe) po reaktoru nakon prekida 17. marta na jednom dalekovodu na lokaciji centrale, ali su je ponovo povećale na 600 MWe nakon popravke kvara i ponovnog priključivanja kasnije, isto to veče u 21 sat, naveo je regulator.\nNuklearna centrala “Černobil” ostaje priključena na strujnu mrežu nakon što su inženjeri 14. marta obnovili snabdijevanje strujom koje nije bilo pet dana, rekao je regulator. Ruske snage su preuzele kontrolu nad ovom centralom 24. februara. Tamošnji zaposleni se ne mogu rotirati više od tri sedmice.\nIz regulatornog tijela su rekli da u Harkovu trenutno nema vanjskog snabdijevanja strujom za nuklearno-istraživački objekt koji je ranije bio oštećen granatiranjem, ali da zaposleni i dalje održavaju funkcioniranje opreme. Dodato je da nivoi zračenja ostaju u okviru nivoa prirodnog zračenja. Ovaj objekt se koristi za istraživanje i razvoj i proizvodnju radioizotopa u medicinske i industrijske svrhe. Pošto je nuklearni materijal u tom objektu u stanju ispod kritičnosti, a veoma je malo radioaktivnog materijala, IAEA-e je procijenila da prijavljena šteta i gubitak struje izvana neće imati nikakve radiološke posljedice.\nGeneralni direktor Grossi je rekao da nastavlja konsultacije s ciljem usaglašavanja okvira o sigurnosti i bezbjednosti ukrajinskih nuklearnih objekta. “Sa ovim uspostavljenim okvirom, IAEA bi mogla dati efektivnu tehničku pomoć u cilju sigurnog i bezbjednog rada tih objekata,” rekao je.


Tekst objavljen na portalu novina „Vranjske“ — NEMA IZUZETKA, nasilje je nasilje – Odbor za ljudska prava Vranje\n/Vranje, 05.10.2017./ Nasilje nad ženama u Vranju izraženije je u odnosu na druge krajeve Srbije, bez obzira na nedostatak istraživanja koja bi utvrdila činjenično stanje u ovoj oblasti na jugu zemlje.\nSuzana Antić, koordinatorka Odbora za ljudska prava u Vranju kaže da u Srbiji svaka treća žena trpi fizičko, a svaka druga psihičko nasilje, dok za Vranje ne postoje relevatni podaci koji bi potkrepili ove fakte.\nSa svoje strane, Antićeva nije mogla da potvrdi ni podatak da je svaki deseti muškarac izložen nasilju.\n– Takvih istraživanja nije bilo u Srbiji, poput onih koje smo imali kada je u pitanju nasilje nad ženama.\nNe negirajući da ima nasilja nad muškarcima, smatram da ne treba menjati teze kada se radi o ovim problemima, jer je nasilje nad ženama znatno masovnije i učestalije u odnosu na isto prema muškarcima – objašnjava Antićeva.\nKoordinatorka Odbora za ljudska prava u Vranju nije mogla da odgovori na pitanje da li i u kojoj meri Vranjanke biju muževe, ali preporučuje muškarcima da aktivno rade na problemima nasilja uopšte.\n– Niko muškarcima ne brani da se uključe u rad postojećih udruženja i nevladinih organizacija koja se bave ovim pitanjima, to bi bilo dobro i za žene, jer je nasilje – nasilje.\nSvi treba da se borimo protiv tih pojava, ali poznavajući sredinu u kojoj živimo, ubeđena sam da ove dve vrste nasilja ne mogu da budu u istoj ravni – kategorična je Suzana Antić.\nAntićeva, na kraju, poručuje da u porodičnom nasilju još nije bilo slučajeva da je ubijen muškarac, dok je na desetine žena stradalo, što potvrđuje da su žene najčešći objekti nasilja u našem društvu.


U subotu će biti obeležen Međunarodni dan retkih bolesti - Glas Podrinja\nPoslednji dan februara obeležava kao „Međunarodni dan retkih bolesti“, kako bi se javnost i relevantne državne strukture podsetile da među nama žive osobe sa retkim bolestima, koje se svakodnevno suočavaju sa mnogim izazovima.\nPod retkom bolešću se podrazumeva svaka bolest koja se javlja kod najviše 1 od 2.000 osoba. Prema proceni Norbsa, Nacionalne organizacije za retke bolesti Srbije, u Srbiji oko 500.000 građana živi sa nekom retkom bolešću.\nNa Trgu šabačkih žrtava, u subotu, 29. februara, od 12 do 14 časova, Udruženje DA BUDEMO SVI JEDNAKI obeležiće Međunarodni dan retkih bolesti dečjim radionicama.\n- Kao majka deteta sa retkim oboljenjem, smatram da je važno obeležiti ovaj dan da bi se podigla svest ljudi da postoji neko ko je drugačiji i da društvo ne bi trebalo da ih odbaci. Ljudi treba da budu svesni da mi roditelji sa decom sa posebnim potrebama imamo malo drugačiji svet, koji bi trebalo razumeti, ne u potpunosti, ali dovoljno da naša deca budu prihvaćena kao i sva druga. Pozivamo vas, ukoliko ste u mogućnosti da dođete sa decom, da vašim prisustvom podržite obeležavanje ovog dana, da pokažemo, kao humani ljudi, da deca koja su drugačija nisu nevidljiva, kaže Mina Mijailović, podpredsednik Udruženja.


Na stotine demonstranata klimatske aktivističke grupe “Extinction Rebellion” blokirali su danas veliku raskrsnicu u blizini privremenog doma holandskog parlamenta.\nProtesti su počeli uoči klimatske konferencije Ujedinjenih nacija, koja bi trebalo da bude održana 31. oktobra.\nProtesti su počeli kada su demonstranti nasred ulice iznijeli žuti čamac na kojem je pisalo “Građani odlučuju”, prenosi AP.\nOstali aktivisti su otišli do druge, obližnje raskrsnice i sjeli na asfalt, a neki su i ležali na putu dok ih je policija gledala.\nDemonstracije dolaze dan nakon što je na hiljade ljudi i 80 organizacija učestvovalo na mitingu u Briselu sa pokušajem da natjeraju svjetske lidere da preduzmu odlučniju akciju kako bi se izborili za klimatske promjene na samitu u škotskom Glazgovu (od 31. oktobra do 12. novembra).\nIz organizacije “Extinction Rebellion” navode da je 700 ljudi učestvovalo u blokadama, a grupa je rekla novinarima da je u pitanju zahtjev za pravdu po klimatskim pitanjima.\n– Uradite šta je neophodno da zaustavite gubitak biodiverziteta i da napravite Holandiju klimatski neutralnom 2025. godine – poručila je grupa.


Vaterpolisti Banjice osvojači Kupa Srbije - SportJunior\nnedelja, 25 oktobra, 2020\nVaterpolisti Banjice osvojači Kupa Srbije\n15. januara 2020. 16. januara 2020. Anđela Stošić\tKup Srbije, mlađi juniori, vaterpolo, VK Banjica\nMlađi juniori Banjice trijumfovali su na finalnom turniru za igrače rođene 2002. godine i mlađe. Finalni turnir je održan u Kragujevcu, a vaterpolisti Banjice su do trofeja došli maksimalnim učinkom.\nU grupi A su ostvarili tri pobede, te su u finalu igrali protiv, takođe ubedljive u grupi, Crvene zvezde. Finalna borba bila je veoma neizvesna, a pobednik je odlučen tek nakon devet serija peteraca. U regularnom toku rezultat je bio 7:7, a mlađi juniori sa Banjice su na kraju slavili rezultatom 14:13.\nNa postolju za treće mesto našli su se domaći vaterpolisti, KVK Radnički, dok je ekipa Valisa zauzela četvrto mesto. Za petu poziciju, u još jednom okršaju beogradskih timova, Novobeogradski Vukovi su bili uspešniji od Dorćola, a sedmo mesto su zauzeli igrači Spartak Prozivke, nakon što su posle peteraca savladali Vojvodinu.\nFinalni turnir Kupa Srbije za 18-godišnjake\nBanjica – Dorćol 17:4\nVojvodina – Valis 7:11\nBanjica – Valis 14:8\nVojvodina – Dorćol 9:13\nBanjica – Vojvodina 13:3\nDorćol – Valis 8:9.\nPlasman: 1.Banjica 9, 2.Valis 6, 3. Dorćol 3, 4. Vojvodina 0.\nRadnički – NBG Vukovi 15:7\nCrvena zvezda – Spartak Prozivka 14:7\nRadnički – Crvena zvezda 11:12\nSpartak Prozivka – NBG Vukovi 5:20\nRadnički – Spartak 21:5\nCrvena zvezda – NBG Vukovi 9:8.\nPlasman: 1. Crvena zvezda 9, 2. Radnički 6, 3. NBG Vukovi 3, 4. Spartak Prozivka 0.\nMečevi za plasman\nFinale: Banjica – Crvena zvezda 14:13 (peterci)\nZa bronzanu medalju: Radnički – Valis 8:7\nZa peto mesto: Dorćol – NBG Vukovi 12:16\nZa sedmo mesto: Vojvodina – Spartak Prozivka 16:18 (peterci)\n← Vaterpolisti Radničkog šampioni Kupa regiona\nPrva medalja za Srbiju sa zimskih olimpijskih igara! Bravo Matija! →\nVaterpolisti za vikend u Nišu i Kragujevcu\n8. juna 2018. Anđela Stošić\nMlada vaterpolo reprezentacija trenira sa Japanom u Novom Sadu\n7. decembra 2018. Anđela Stošić\nVaterpolisti u polufinalu šampionata sveta\n18. avgusta 2018. Anđela Stošić


Grad iz mašte Andrićevih čitalaca | Андрићград\nGrad iz mašte Andrićevih čitalaca\nEdukativno-turistički kompleks Andrićgrad, koji se uveliko gradi na ušću Rzava u Drinu u Višegradu, doživeće na Vidovdan, 28. juna, zvaničnu promociju radova prve faze ovog projekta, koga u partnerstvu s Vladom Republike Srpske i opštinom Višegrad gradi proslavljeni srpski režiser Emir Kusturica.\nUz prigodnu svečanost i prisustvo brojnih političkih, kulturnih i javnih ličnosti Srbije i Republike Srpske promovisaće se završetak centralnog trga i zgrade Andrićevog instituta, a planirano je i otkrivanje monumentalnog spomenika proslavljenom književniku i nobelovcu Ivu Andriću, visokog 2,4 metara, koji će biti okružen vodom i simbolično u njoj plivati. Kako je najavljeno, otvoriće se i prva etno-kafana pod nazivom „Jalija”, koja je dobila ime po malom poluostrvu koje se tako zvalo prije gradnje sportsko-rekreacionog centra „Ušće”, a na kome se sada gradi Andrićgrad.\nGradeći Andrićgrad Kusturica potvrđuje svoju ideje da u kamenu varoš pretoči Andrićevu literarno-stvaralačku i istorijsku fantaziju.\n– Biće to grad iz mašte Andrićevih čitalaca koji, čitajući njegova dela, stvaraju sliku grada koji nema ništa zajedničko s onim kako ga oni zamišljaju – objašnjava Kusturica, dodajući da će se ovim avanturističkim i istorijskim poduhvatom na malom prostoru reanimirati srce drinskog područja i njegov istorijski huk kroz vekove.\nPoznati režiser kaže da, kao što u Andrićevim delima preovladava motiv kamena–simbola trajnosti i postojanosti, tako u ovom kompleksu, nakon Drvengrada na Mećavniku u Mokroj Gori, želi da izgradi varoš od kamena kupljenog od seljaka po Hercegovini.\nProteklih dana u Trebinju je, nažalost, ispolitizirano obećanje tamošnjeg načelnika opštine da za potrebe Andrićgrada doniraju kamen sa ostataka skoro porušene austrougarske kasarne, za koju su u Federaciji BiH čak ustvrdili da je i zaštićeni spomenik (!), što je demantovano iz Zavoda za zaštitu kulturno istorijskog nasleđa u Banjaluci.\n– Što me više napadaju, posebno u Federaciji BiH, sve sam odlučniji da u zadatom roku, do 2014. godine završim kompletan projekat Andrićgrada – izjavio je ovih dana Emir Kusturica.\nKada bude gotov ovaj kompleks će biti dostupan višegrađanima jer će u njemu biti zgrada Administracije lokalne uprave i upravna zgrada preduzeća „Hidroelektrane na Drini”, ali i brojnim turistima i kulturnim poslenicima koji i u fazi gradnje sve više dolaze i posećuju ga. I to ne samo iz Republike Srpske već iz Rusije, Bugarske, Poljske i drugih zemalja.\nBudući posetioci Andrićgrada, od ulazne kapije pa do crkve na glavom trgu, s vodičima će prolaziti kroz vekove koji su prohujali ovim Drinskim krajem.\n– Stara srpska reč za grad je trg. Ovde pravimo jednu reminiscenciju na srednji vek i izlaz iz srednjeg veka, a glavna karakteristika tog perioda su bili trgovi, na kojima se odvijao život. U „Andrićgradu” ćemo imati šest trgova, a na jednom od njih će biti gradska pijaca, ali ne straćara, već ozbiljna pijaca, koju će zatvarati gradska kuća, hotel i zgrada „Hidroelektrana na Drini”, pojašnjava Kusturica, dodajući da se ovakvim konceptom stvara srce Višegrada, gradsko jezgro koje će odmah na početku da vrvi od ljudi i života.\nOsvrćući se na koncept sadržaja u glavnoj ulici – koja je nazvana korzo, on ističe da ona praktično spaja dva perioda – fragmente renesanse sa otomanskim periodom i Vizantijom.\n– Na ulazu se karavan-saraj susreće sa bizantskim dvorom, a u nastavku će biti ono što je mogla da izgradi Austrija, a nije, kao što i otomanska imperija nije izgradila ono što je trebala da izgradi. Na kraju, prema glavnom trgu, koji je neka vrsta klasicizma, koji je trebao nastati za vreme kraljevine između dva svetska rata, razvijaće se ulica sa delovima renesanse, koje je mogla napraviti Austrija, objašnjava Kusturica.\nKusturica naglašava da arhitekturu u Bosni i Hercegovini karakteriše to što ni jedan osvajač nije ostavio ništa lepo.\n–Lokalno stanovništvo, Srbi, Muslimani i Hrvati, se trudilo da ide u korak sa svetom i da prave svoje građevine, ali kako koncept života nije bio državotvoran, nije stvarao uslove da se sve očekivano i uradi, ocenjuje Kustrurioca, dodavši da je sve ovo što se gradi u „Andrićgradu” pravo srećno rešenje – podsećanje na prošlost i pogled na sadašnjost i budućnost.\nDodajmo na kraju da se u zgradi pozorišta sa 350 mesta već naredne godine planira premijera Kusturičine opere „Na Drini ćuprija”.


od 44RSD do 70RSD\nHotel za Ellwangen (Немачка) : 8 pronađenih hotela\nMontana-Hotel Ellwangen Hotel sa 3 zvezdice\nMax-Eyth-Str. 44 -\nU hotelu Montana-Hotel Ellwangen pronaći ćete sve usluge koje treba da ima hotel kategorije tri zvezdice za grad Ellwangen: Bar, Besplatan parking. Stil ovog hotela je Povoljan.Na 7 minuta kolima udal...Još informacija\nGasthof Kronprinzen Hotel sa 3 zvezdice\nSebastiansgraben 1 -\nU hotelu Gasthof Kronprinzen pronaći ćete sve usluge koje treba da ima hotel kategorije tri zvezdice za grad Ellwangen: n.a.. Stil ovog hotela je Povoljan.Nalazi se u ulici Sebastiansgraben 1, pozicij...Još informacija\nLandgasthof Hirsch Hotel sa 2 zvezdice\nMaierstr. 2 -\nStil ovog hotela kategorije dve zvezdice je Povoljan za grad Ellwangen. U njemu ćete naći razne usluge, a posebno n.a.. Na 5 minuta kolima udaljenosti od centra, ovaj hotel u ulici Maierstr. 2 sa poz...Još informacija\nHotel Königin Olga Hotel sa 3 zvezdice\nKarlstrasse 2 -\nStil ovog hotela kategorije tri zvezdice je Povoljan za grad Ellwangen. U njemu ćete naći razne usluge, a posebno Restoran, Room Service, Sobe za nepušače, Perionica, Besplatan parking, Samo za nepuša...Još informacija\nKlozbücher - Das Landhotel Hotel sa 3 zvezdice\nRosenberger Str. 47 -\nNa 7 minuta kolima udaljenosti od centra grada, ovaj hotel se nalazi u ulici Rosenberger Str. 47, a pozicija mu je zapad za grad Ellwangen. Sve to ga čini idealnim za otkrivanje grada i okoline.Klozbü...Još informacija\nTagungshaus Schönenberg Hotel sa 3 zvezdice\nSchönenberg 40 -\nU hotelu Tagungshaus Schönenberg pronaći ćete sve usluge koje treba da ima hotel kategorije tri zvezdice za grad Ellwangen: Restoran, Novine, Sobe za nepušače, Besplatan parking. Stil ovog hotela je P...Još informacija\nHotel Konle Hotel sa 3 zvezdice\nHofackerstraße 20 -\nNa 13 minuta kolima udaljenosti od centra grada, ovaj hotel se nalazi u ulici Hofackerstraße 20, a pozicija mu je istok za grad Ellwangen. Sve to ga čini idealnim za otkrivanje grada i okoline.Stil ov...Još informacija\nStadthotel Germania Hotel sa 3 zvezdice\nStil ovog hotela za grad Ellwangen je Povoljan, a kategorija tri zvezdice. U njemu ćete naći razne usluge, kao što su: Sobe za nepušače, Besplatan parking, Televizija.Sa kapacitetom od 28 soba/e svih ...Još informacija\nVaš izbor: Hotel za Ellwangen (Немачка) : 8 pronađenih hotela


[ 22 05 2013 ]\nPrvog dana posete po dolasku u Beč u popodnevnim časovima naši ljubazni domaćini organizovali su na obilazak kulturnih znamenitosti grada Beča uz prisustvo turističkog vodiča. Posle obilaska grada bila je organizovana večera uz druženje sa domaćinima iz centrale firme u Beču.\nDrugi dan posete počeo je obilaskom centrale firme Herz Armaturen u Beču u skolopu koje se nali i fabrika za proizvodnju armatura za grejanje. Obilaskom fabrike bili smo upoznati sa kompletnim procesom proizvodnje u kome smo i sami mogli da učestvujemo, izlivajući radijatorske ventile koji su nam ostali kao suvenir. Nakon obilaska fabrike prisustvovali smo predavanju gde su predavači iz Herz Armaturen predstavili istorijat fabrike i njene same početke koji datiraju iz davne 1896. godine. Stručno predavanje nastavljeno je upoznavanjem proizvodnog programa. Najveći akcenat stavljen je na grejne stanice, njihove prednosti i načinom na koji se koriste. Po završetku predavanja organizovana je poseta Muzeju grejanja gde smo mogli da vidimo same početke nastanka opreme za grejanje i njen razvoj kroz vreme sve do današnjih dana, kao i viziju razvoja tehnike grejanja u budućnosti.\nTreći dan posete posetili smo novu Herzovu fabriku kotlova na biomasu koja je opremljena mašinama najnovije tehnologije. U školskom centru koji se nalazi u sklopu fabrike održan je seminar sa ciljem upoznavanja kotlova na biomasu i novitetima. Jedan od noviteta je regulacija koja ima ekran na dodir i može sama da projektuje sisteme grejanja i upravlja njihovim radom. Herzovi predavači preneli su nam svoja iskustva stečena kroz istraživački rad, a i kroz samu praksu. Da su priče iz školskog centra zasnovane na stvarnim činjenicama domaćini su nas poveli u obilazak nekih referentnih mesta gde smo mogli da se uverimo u kvalitet Herzove opreme za grejanje kroz reči hvale samih korisnika te iste opreme.\nNakon obilaska referentnih mesta, u kasnim popodnevnim satima oprostili smo se od naših ljubaznih domaćina. Puni pozitivnih iskustava, krenuli smo put Srbije.


Hag: Kad će nama Mladić?!\nB92 - 30.04.2006\nHag, Beograd, Brisel, Vašington -- Ističe rok koji je vlastima u Srbiji ostavljen da reše problem saradnje sa Hagom ili da se suoče s obustavljanjem pregovora s EU. Tačno pre mesec dana, evropski komesar za proširenje Oli Ren posle razgovora s Karlom del Ponte rekao je da mu je Vojislav Koštunica ...\nRen: Krajnji rok za Mladića 11. maj\nEU će prekinuti pregovore o stabilizaciji i pridruživanju sa SCG ukoliko se Ratko Mladić u narednih nekoliko dana ne nađe u Haškom tribunalu, poručio je juče evropski komesar za proširenje Oli Ren nakon razgovora sa šefom diplomatije SCG Vukom Draškovićem.\nNe zna se kad će Hag videti Mladića\nB92 - 29.04.2006\nBeograd -- U Vladi ne mogu da potvrde da li će u roku od nekoliko dana biti ispunjena obaveza prema Tribunalu izručenjem Ratka Mladića. Ministar pravde u Vladi Srbije Zoran Stojković izjavio je da Vlada preduzima sve po tom pitanju ali je naglasio da nije lako naći Ratka Mladića a samim tim i ...\nBrisel -- Oli Ren upozorava da će doći do otkazivanja pregovora sa SCG ukoliko Ratko Mladić ne bude u Hagu u narednih nekoliko dana. Komesar EU za proširenje upozorio je da je Srbiji ostalo manje od sedam dana da ispuni svoje međunarodne obaveze, inače će biti obustavljeni pregovori o Stabilizaciji ...\nDrašković: Poslednji smo u redu za Brisel\nMinistar spoljnih poslova Vuk Drašković izjavio je juče u Parizu da se on nada da će haška prepreka biti uklonjena za nekoliko dana, ali da ne može da garantuje jer to nije u njegovoj nadležnosti. 'Da Hag traži ambasadore, ja bih dao garancije.\nStanković: Koštunica zna datum za Mladića\nMinistar odbrane SCG Zoran Stanković izjavio je juče da su u toku akcija i aktivnosti na pronalaženju i hapšenju Ratka Mladića i drugih haških optuženika i da neće da se o tome izjašnjava sve dok se ne vidi do kojih se rezultata došlo tokom tih istražnih radnji.\nMladić, opet i još\nBeograd -- Portparol Tužilaštva Haškog tribunala Anton Nikiforov ponovio da je u Beogradu dato obećanje da će Mladić biti izručen do kraja aprila. Nikiforov kaže da će na tom osnovu biti ocenjen nivo saradnje Beograda s Tribunalom.\nDrašković-Kolona: Hag, pa EU\nPariz -- Francuska ministarka zadužena za evropska pitanja Katrin Kolona kaže da njena zemlja želi da Srbija napreduje ka EU. Katrin Kolona je izjavila da je za to napredovanje potrebno ukloniti određene prepreke. Posle razgovora s ministrom spoljnih poslova Srbije i Crne Gore Vukom Draškovićem, ...\n"Među poslednjima u redu za Brisel"\nPariz -- Šef diplomatije Vuk Drašković razgovaraće u Parizu s francuskom ministarkom zaduženom za evropska pitanja Katrin Kolona. Pre početka sastanka, šef diplomatije Vuk Drašković rekao je da se on nada da će haška prepreka biti uklonjena za nekoliko dana, ali da ne može da garantuje jer to nije ...\nVuk Drašković u poseti Francuskoj\nB92 - 25.04.2006\nPariz -- Ministar spoljnih poslova SCG Vuk Drašković razgovarao u Parizu sa šefom francuske diplomatije Filipom Dust Blazijem. Blazi je izjavio da Srbija i Crna Gora mora ispuniti obavezu saradnje s Haškim tribunalom, a da Ratko Mladić mora biti predat tom sudu.\nSCG-EU: Čekajući 3. maj\nNovi Sad -- Evropski komesar za proširenje Oli Ren 3. maja treba da donese odluku o nastavku pregovora sa Srbijom i Crnom Gorom. Za nastavak pregovora nije dovoljno hapšenje pomagača Ratka Mladića jer Evropsku uniju i Hag zanima samo konačan rezulat, a to je izručenje Mladića, kaže za B92 ...\nHapse jatake, Mladić izmiče\nRatko Mladić još nije lociran. Uhapšeni jataci jesu značajni, ali tek ako progovore. Oni do sada nisu otkrili nijedan podatak koji bi MUP ili BIA približio tragu Mladića. Malo je verovatno da će doći do preokreta i da će Mladić biti uhapšen i isporučen Tribunalu u Hagu u narednih šest dana, do ...\nMladić: Obaveze i praznici\nBeograd -- Potparol Haškog tribunala kaže da taj sud neće odustati od gonjenja ostalih optuženih posle izručenja Ratka Mladića. "Haški tribunal neće odustati od gonjenja ostalih optuženih za ratne zločine posle izručenja Ratka Mladića", izjavio je Anton Nikiforov za Glas javnosti, komentarišući ...\nRok ističe, obruč se steže?\nBeograd -- Penzionisani kapetan bojnog broda VSCG Ratko Vučetić priveden je pod sumnjom da je učestvovao u skrivanju Ratka Mladića. Prema obećanju koji je premijer Vojislav Koštunica dao predstavnicima Evropske unije i Haškog tribunala, ostalo je još nedelju dana za isporučenje Ratka Mladića ...


U Mostaru obilježen Dan zlatnih ljiljana: Borba za BiH nije završena\nNaslovnica Hercegovina Mostar U Mostaru obilježen Dan zlatnih ljiljana: Borba za BiH nije završena\nMostar – Dobitnici najvišeg ratnog priznanja Armije RBiH, značke „Zlatni ljiljan“, jučer su u Mostari obilježili Dan zlatnih ljiljana i Dan pobjede nad fašizmom.\nNa svečanosti tim povodom obratili su se predsjedavajući Predsjedništva BiH Bakir Izetbegović, premijer Federacije BiH Nermin Nikšić, predsjednik Udruženja “Zlatni ljiljani” Šerif Patković i u ime organizatora predsjendik ovog udruženja za Hercegovačko-neretvanski kanton Suad Muharemović.\nPredsjedavajući Predjsedništva BiH Bakir Izetbegović u obraćanju prisutnima istaknuo je kako Bosna i Hercegovina polako, ali sigurno ide putem unutrašnje integracije i integracije prema Evropskoj uniji.\n„Dvadeset godina nas koče da idemo naprijed. Mi imamo velike prirodne resurse, imamo pametne i sposobne ljude i uvjeren sam da će one snage koje integriraju BiH pobijediti one koje je nastoje dezintegrisati”, poručio je Izetbegović.\nGovoreći o perspektivama, Izetbegvić je kazao kako Bošnjacima treba 100.000 radnih mjesta da bi riješili veliku ekonomsku krizu.\n„Javno obećavam da ćemo u narednih osam godina imati tih 100.000 novih radnih mjesta”, kazao je.\n„Danas u Bosni i Hercegovini imamo puno problema. Znamo da puno toga nije dobro i da BiH nije ona zemlja za koju su se borili njeni najhrabriji sinovi”, kazao je federalni premijer Nermin Nikšić.\n„Međutim, mi nemamo pravo odustati od njene dalje izgradnje”, poručio je Nikšić te kao prioritet djelovanja istakao borbu protiv kriminala i korupcije i dodao: „Tamo gdje su stali naši borci u odbrani naše domovine moraju nastaviti tužioci i sudije.”\nU kulturno-umjetničkom programu obilježavanja Dana zlatnih ljiljana nastupio je i poznati BiH glumac Emir Hadžihafizbegović, „Mostarske kiše” i hor „Sejfulah” iz Konjica, Adnan Jerlagić, Husein Jusić i Sead Kubašić Šuke.


RTS :: Uglješi Šajtincu uručena Andrićeva nagrada\nKultura Uglješi Šajtincu uručena Andrićeva nagrada\npetak, 09. okt 2015, 16:04 -> 19:53\nUglješi Šajtincu uručena Andrićeva nagrada\nZa knjigu pripovedaka "Banatorijum" u izdanju beogradskog Arhipelaga Uglješi Šajtincu jednoglasnom odlukom žirija pripala Andrićeva nagrada. Ta nagrada, koja nosi ime našeg nobelovca, dodeljuje se 39. put za najbolju priču u prethodnoj godini.\nAndrićeva nagrada za najbolju priču u prethodnoj godini, koja se sastoji od povelje i novčanog iznosa, Uglješi Šajtincu je uručio upravnik Zadužbine književnik Dragan Dragojlović, umesto predsednika prof. dr Radovana Vučkovića, prenosi Tanjug.\nPredsednik žirija prof. dr Slavko Gordić (ostali članovi su Marko Nedić i Vasa Pavković) je pročitao odluku donetu 25. septembra i naveo da su u užem izboru pored nagrađene zbirke bile knjige Vesne Kapor "Po sećanju se hoda kao po mesečini", Miće Vujičića "Ronjenje na dah", Borivoja Gerzića "Poslednje stvari", Muharema Bazdulja "Jeres nominalizma", Nade Dušanić "Influenca: priče o dodirima" i Slađane Ilić "Ženski u sto tehnika".\nU odluci da se nagrada dodeli Šajtincu piše da se zbirka izdvojila izrazito snažnom i ubedljivom slikom aktuelnog vremena, spajanjem uznemirujuće slike naše stvarnosti sa poetizovanim doživljajem sveta.\nŠajtinac, zaključio je žiri, pokazuje da su kratka priča i pripovetka i danas vitalni i produktivni žanrovi u srpskoj književnosti.\nČlan žirija Vasa Pavković je u eseju o "Banatorijumu" istakao da 11 priča "svojom emotivnom magijom od prvih reči vezuje za sebe čitaoca na način koji su uspevale da ostvare samo najbolja dela ekspresionističke proze".\n"Šajtinca zanimaju mali, skoro anonimni ljudi, likovi za koje bi se teško moglo da upotrebi reč – junaci. Reč je o onima koje je život povredio i ponizio i koji u ovom našem dobu tranzicije, ne znajući često ni kako, pokušavaju da prežive i opstanu u okviru svojih malih, često haotičnih svetova na samoj granici preživljavanja i bede", istakao je Pavković.\nPavković je zatim posebno izdvojio nekoliko priča pomno analizirajući njihove izuzetne kvalitete i zaključio da je "Banatorijum" suvereno poneo veliko priznanje i da ćemo ga čitati i čitati iznova da bi smo mu se potom ponovo vraćali.\nŠajtinac je istakao da je za protekle dve sedmice otkako je dobio vest o nagradi imao vremena da porazmisli o ovom priznanju i kada je shvatio da je cela gužva zbog priče "pomislio je da je onda u redu jer dugo ih je pisao sve dok nije shvatio da priče pišu njega".\n"Priča je bacil, od trenutka kada ga udahneš pa do sazrevanja treba vremena. Olakšanje je veliko kada se odvoji iznutra, zagrcne te i poleti napolje", rekao je Šajtinac i dodao da je "od svih hroničnih boljki pripovedanje najlakše ali i najdosadnije" i objasnio koliko je proces lečenja komplikovan, spor i dugotrajan.


Ford smislio način da eliminiše miris “novog” u svojim automobilima\nPočetna / Blog / Ford smislio način da eliminiše miris “novog” u svojim automobilima\nAmerički proizvođač automobila Ford predstavio je svoj novi patent, odnosno predstavio način na koji bi se mogao ukloniti miris novog automobila, koji se oseća u vozilu kada se tek kupi. Ovo je još jedan od napora automobilske industrije da udovolji ukusima svojih potrošača širom sveta. Na ovaj korak odlučili su se s obzirom na to da vozači u Kini kažu da mrze kada osete miris novog automobila prilikom kupovine.\nKinesko tržište diktira trendove u automobilskoj industriji\nPovratne informacije kineskih kupaca automobila poslednjih godina su itekako konzistentne kada je u pitanju ovaj problem i više od 10 % vozača se žali kako mu smeta miris novog automobila. Iako je potrošačima u Americi prijemčljiv “miris novog” u vozilu, proizvođači automobila su, ipak, rešili da izađu u susret zahtevima kineskih vozača s obzirom na to da je Kina najveće tržište automobila na svetu.\nZanimljivo je da je problem neprijatnog unutrašnjeg mirisa u automobilu Kinezima ubedljivo na prvom mestu, sa skoro dvostruko više zamerki na tu stavku u odnosu na prekomernu potrošnju goriva, koja je sledeća na listi. Oni neprijatne mirise stavljaju ispred performansi motora ili sigurnosti u vožnji, kao svoj glavni razlog zbog čega se ne odlučuju na kupovinu novog vozila.\nŠta Ford namerava da uradi?\nFord je još prošle godine najavio angažovanje regruta u kineskim laboratorijama za istraživanje. U pitanju je 18 testera mirisa ili tzv “Zlatnih noseva” koji bi kontrolisali da li novi automobili mirišu loše. Ovi testeri mirisa ocenjuju miris svakog predmeta u automobilu – od podnih tepiha do volana, odbacujući sve one predmete koji mogu da “uvrede” kineskog kupca.\nMiris “novog” u automobilima uzrokovan je isparljivim organskim jedinjenjima – od kože, plastike. Hemikalije koje se koriste za pričvršćivanje auto delova, takođe mogu doprineti ovom mirisu. Ljudi primećuju neprijatnosti kada se pomenuta jedinjenja oslobađaju, a to se najčešće dešava kada automobili budu malo duže na suncu i visokim temperaturama.\nZbog toga, Ford planira da pre prodaje uradi nešto kako bi u potpunosti eliminisao bilo kakav neprijatni miris iz automobila. U pitanju je proces “prinudnog spaljivanja” neprijatnih mirisa. Ovaj sistem podrazumeva da se automobil parkira na suncu, otvore se prozori, a potom uključe motor i grejanje. Specijalni softver i različiti senzori kvaliteta vazduha kontrolisali bi kada su sve materije sagorele i kada više ne bi bilo problema sa neprijatnim isparavanjima i mirisima.\nDa li će ovaj sistem zaživeti i hoće li novi Ford Focus biti podvrgnut ovom sistemu, ali i hoće li druge automobilske kompanije krenuti Fordovim stopama, ostaje nam da vidimo. Mi vam, između ostalog, nudimo mogućnost otkupa havarisanih vozila, kao i besplatnu procenu automobila, pa ako vam zafali za neki novi model, slobodno nas kontaktirajte.